“Darurat, Lockdown Sudah, Letak Jawatan Bila?”- Caprice

Melihatkan kes harian COVID-19 kekal mencatatkan paling tinggi, penyanyi rap Caprice telah mempersoalkan tindakan pihak kerajaan dalam menangani penularan wabak ini.

Di story Instagram, Caprice berkata rakyat sudah melakukan pelbagai cara termasuklah patuh terhadap perintah Darurat dan Perintah Kawalan Pergerakan (PKP). Akan tetapi sepanjang melaksanakan PKP dalam tempoh sebulan ini, kes harian masih lagi mencatat jumlah yang tertinggi.

“Kes masih lebih 5,000. Hospital dah critical. Businesses tengah susah. Pelajar UKM/ pelajar Malaysia dah tak tahu masa depan mereka”- kongsinya di Instagram.

Dedah penyanyi rap ini, keadaan negara terutamanya di hospital semakin kritikal apabila alat bantuan pernafasan, katil dan sebagainya tidak mencukupi bagi menampung jumlah pesakit COVID-19. Malah perniagaan dan juga pelajar turut mengalami kesan daripada situasi ini.

Tambah Caprice, jumlah menteri yang ramai sepatutnya dapat membantu meringankan beban rakyat dan membantu negara. Tetapi kebanyakan cara penyelesaian yang diberikan oleh pihak menteri tidak jelas dan releven untuk digunakan.

Menteri ramai, tapi idea dan jalan keluar tidak jelas. Sekejap ni, sekejap tu. Pasang wire, bukak wire. Lock down tak lock down.

Akhirnya rakyat jugak yang jaga rakyat. Lepas tu ada yang bod* pi pertikai rakyat”, dedah Caprice.

Penyanyi rap ini juga akui dalam keadaan kritikal ini, dia melihat rakyat saling bekerjasama untuk membantu antara satu sama lain. Malah ada juga yang memberi makanan dan kewangan untuk membantu mereka yang lebih memerlukan.


HUAWEI nova 8i Baru Dilancarkan Di Malaysia, Harga Mampu Milik & Siap Dapat Hadiah Bernilai RM260

HUAWEI hari ini melancarkan  HUAWEI nova 8i, HUAWEI FreeBuds 4, HUAWEI MateView dan HUAWEI MateView GT melalui  live streaming rasmi di laman Facebook HUAWEI Malaysia pada jam 7 malam tadi.

Dalam semua produk yang dilancarkan, kami tertarik dengan kemunculan  HUAWEI nova 8i,  kerana ini telefon pintar HUAWEI baru yang pertama tahun ini.

Difahamkan ia lengkap dengan Super Camera, Super Charge, dan Super Screen dan ia memberikan ciri-ciri hebat termasuk kamera 64MP AI Quad dengan sensor yang lebih besar yang ditawarkan gambar dan video berkualiti tinggi yang menakjubkan, alat yang sempurna untuk pencipta kandungan.

Sementara itu HUAWEI nova 8i adalah siri nova pertama yang dikuasakan dengan HUAWEI‘s Industry Leading 66W HUAWEI SuperCharge, menawarkan produktiviti dan hiburan tanpa gangguan.

Dilengkapi dengan 6.67″ HUAWEI Edgeless Display, telefon pintar nisbah skrin ke badan 94.7% membolehkan pengguna untuk menyelami pengalaman menonton yang mengasyikkan di mana sahaja dan bila-bila masa.

HUAWEI nova 8i dijual pada hargaRM 1, 299 dan HUAWEI nova 8i tersedia untuk pra- pesanan dari 7 Julai dan seterusnya.

Ia juga boleh didapati di HUAWEI Store Online dan Rakan Kongsi HUAWEI yang mengambil bahagian seperti Lazada, HUAWEI Flagship Store, Shopee HUAWEI Official Store dan Senheng.

Setiap pra-pesanan yang dibuat akan disertakan dengan barang percuma yang bernilai sehingga RM 260 * yang merangkumi HUAWEI Entertainment Gift set, HUAWEI Video (akses VIP 1 bulan), HUAWEI Cloud Storage (akses 1 bulan – 200GB) dan Muzik HUAWEI (3 bulan VIP langganan).

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Suria FM Nafi Dedah Butiran Peribadi Pemanggil Kepada Pihak Ketiga

Suria FM tampil dengan sebuah kenyataan rasmi menjelaskan mengenai dakwaan kononnya stesen radio tersebut telah mendedahkan informasi dan butiran peribadi pemanggil mereka kepada pihak ketiga.

Dalam kenyataan tersebut, Suria FM menegaskan pihak mereka telah menjalankan operasi secara profesional mengikut garis panduan mandatori yang telah ditetapkan. Malah, Suria FM turut memaklumkan tidak terlibat dalam pendedahan butiran peribadi seperti yang tular di media sosial.

Dalam pada itu, Suria FM akan terus komited mendengar keluhan dan rintihan orang ramai ketika berhadapan dengan pelbagai cabaran khususnya ketika pandemik COVID-19 ini. Terdahulu, tular di media sosial mengenai seorang individu telah membuat panggilan ke Suria FM dan berkongsi kisah sedih sebuah keluarga di Kuala Kangsar, Perak.

Meskipun Suria FM tidak mendedahkan identiti keluarga tersebut namun,Ahli Parlimen Kuala Kangsar, Datin Mastura Yazid telah memuat naik sebuah video di laman Twitter rasmi mendedahkan pihaknya telah bertemu dengan keluarga tersebut.

Dalam video yang dimuat naik itu, wanita yang dikenali sebagai Kak Wati telah menceritakan bahawa kisahnya di radio tersebut hanyalah palsu dan akui tidak mengetahui mengenainya. Bagaimanapun, orang ramai bertindak mengecam Mastura kerana mendedahkan identiti wanita tersebut.


[VIDEO] Issey Mohon Maaf Kepada Shuk Sahar Selepas ‘Bergurau Kasar’ Dalam ICSYV

Pelakon, pelawak dan penyampai radio, Issey tampil memohon maaf secara terbuka kepada netizen dan pelakon, Shuk Sahar selepas dia dikatakan telah bergurau kasar dan menyentuh isu sensitif rakannya itu.

Menerusi rakaman program I Can See Your Voice Malaysia (ICSYVMY) musim ke-4 yang ditayangkan di saluran TV3 baru-baru ini, Issey telah berseloroh dengan membandingkan perbezaan dahulu dirinya dan Shuk adalah dari segi isu curang.

“awak pernah curang saya tak pernah” ujar Issey

Sedar akan kesilapannya, Issey menerusi sebuah video yang dimuatnaik di laman Instagram nya pada Selasa memohon maaf dan akui dia tidak sepatutnya mengeluarkan ayat tersebut secara terbuka meskipun berkawan rapat dengan Shuk.Di kesempatan itu, Issey turut menghubungi Shuk untuk sekali lagi memohon maaf atas keterlanjuran kata dalam program tersebut.

A post shared by issey (@isseyfazlisham)

Jelas Shuk, dia langsung tidak menyimpan sebarang perasaan mahupun tersentuh hati dengan kata-kata yang dilontarkan oleh Issey kerana sedia mengetahui bahawa rakannya itu hanya ingin bergurau. Berjanji untuk menjadikan perkara tersebut sebagai pengajaran, Issey berkata dia akan lebih berhati-hati pada masa akan datang.


Ramai Teruja! Saiful Apek Umum Senario Bakal Kembali Dengan Filem Terbaharu

Peminat meluahkan rasa teruja apabila pelakon dan pelawak, Saiful Apek mengesahkan bahawa kumpulan Senario bakal kembali dengan filem terbaharu tidak lama lagi.

Berkongsi ulang siar sebuah hantaran mengenai perbandingan gambar terdahulu dan kini salah sebuah lokasi penggambaran filem Lagi-Lagi Senario, Apek atau nama sebenarnya Mohd Saifulazam bin Mohammad Yusoff,52 meminta peminat Senario mendoakan filem SENARIOUNION (Senario Union) dipermudahkan kelak.

“#ComingSoon nantikan filem SENARIOUNION & doakan kami, semoga dipermudahkan segala urusan” tulis Apek

A post shared by SAIFUL APEK ®™ 🇲🇾 (@saifulapek)

Meninjau ke ruangan komen, rata-rata peminat akui tidak sabar untuk melihat kemunculan semula kumpulan pelawak terkenal itu.

Selain Apek,kumpulan yang sering bersilih ganti anggotanya ini terdiri daripada Wahid Mohd, Lan Pet Pet, Azlee Jaafar, Shamsul Ghau Ghau, Farouk Hussein, Ilya Buang, Hamdan Ramli dan Yassin Yahya.

Menerusi temubual Murai.my bersama Azlee terdahulu, pelawak ini turut mengesahkan mereka bakal kembali selepas tularnya perkongsian pengarah filem terkenal, Aziz M.Osman mengenai projek filem terbaharunya berjudul ‘Ada Lagi Senario’.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Akan Berakhir? Kim Kardashian Umum Penutupan KKW Beauty

Berita sedih buat penggemar rangkaian kosmetik dan kecantikan berjenama KKW Beauty yang dihasilkan oleh Kim Kardashian,  beliau membuat pengumuman bahawa KKW Beauty dan laman webnya akan ditutup pada bulan Ogos ini.

Bintang realiti  berusia 40 tahun itu berjanji akan kembali dengan produk baru di masa hadapan, dan mendedahkan ia akan berada di bawah “jenama yang baru” kerana dia ingin menghasilkan barisan produk “yang lebih moden”.

“Kepada pelanggan setia kami, ianya bermula dengan kit contour dan berkembang ke mata, bibir, badan, dan banyak koleksi luar biasa selama empat tahun terakhir.”-Kim Kardashian

Perubahan yang besar dalam kehidupan kariernya berlaku hanya beberapa bulan setelah dia melakukan perubahan yang besar dalam kehidupan peribadinya dengan menfailkan penceraian terhadap suaminya, Kanye West.

“Pada 1 Ogos tengah malam, kami akan menutup laman KKWBeauty.com supaya kami dapat kembali kepada anda di bawah jenama yang baru dengan formula baru yang lebih moden, inovatif, dan penampilan baru yang lebih tinggi dan lestari.”-Kim Kardashian

Kim Kardashian turut meluahkan rasa terujanya untuk mengembangkan dan memperluaskan rangkaian produknya.

“Saya teruja untuk terus mengembangkan dan memperluas rangkaian produk saya dan untuk anda dapat mengalaminya seperti yang selalu saya bayangkan.”-Kim Kardashian

“Di samping itu, pasukan saya bekerja keras untuk memperbaiki pengalaman pelanggan membeli belah di mana anda dapat membeli tawaran kosmetik dan kecantikan saya dalam semua kategori dari satu laman web. Terima kasih kerana telah lakukan perjalanan yang luar biasa ini bersama saya, dan saya berjanji kami tidak akan pergi terlalu lama.”-Kim Kardashian

Walaupun telah mengemukakan tuntutan untuk bercerai, bintang realiti itu menandatangani nota itu dengan nama penuh perkahwinannya.

“XO, Kim Kardashian West”.- Kim Kardashian

Apakah produk baru yang akan dilancarkan oleh Kim Kardashian ya?


Bekas Pengacara TV Ditanggung Kerajaan Ketika Bersalin Di Eropah Cecah RM 200K?

Menerusi sebuah laman instagram hiburan dan gosip, seorang netizen telah membongkarkan kisah peribadi seorang bekas pengacara TV di stesen swasta yang berkahwin dengan VIP.

Menurut netizen ini yang mendakwa bekerja di sebuah kementerian, kos bersalin pengacara TV di Eropah itu dibayar oleh Kementerian tempat suaminya bekerja yang bernilai hampir 200k.

Menerusi Instagram, netizen ini mendakwa bahawa kementerian itu telah membayar hampir 200k untuk kos melahirkan anak sewaktu pengacara TV ini berada di Perancis.

“Saya dapat info dari sumber orang kementerian ***, die beranak dekat *** tapi office ** bayar dekat 200k”-Netizen

Netizen ini turut mendakwa kos melahirkan anak bagi pengacara TV itu dibayar menggunakan duit pejabat melalui orang tengah untuk bayar ke hospital.

“Bayar pakai duit office pakai orang tengah untuk bayar ke hospital, tapi orang tengah tu tak bayar, jadi office *** HQ  bayarkan lagi sekali.. so ter double pay,”-Netizen

Netizen ini turut menambah bahawa pegawai yang menjaga pejabat  itu harus menanggung bayaran semula duit pengacara TV ini melahirkan anak kerana double pay dan kantoi ketika diaudit.

“Jadi bila diaudit kantoi, pegawai yang jaga office sana kena tanggung semula bayaran balik duit **** beranak… sikit pun ** ngan diorang ni tak ambik port nak tolong balik pegawai tu, nasib la kena potong gaji sampai pencen.”-Netizen

Masih menjadi persoalan siapakah pengacara TV yang dimaksudkan…

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wajib Tonton, 6 Filem Misteri Pembunuhan Paling Best, Plot Twist Tak Masuk Akal!

Boring sangat kalau lihat filem genre misteri yang memiliki plot twist yang mudah diteka. Tapi jangan risau kalau lihat 6 filem misteri pembunuhan ini.

Plot twist yang terbaik dan tidak boleh diteka, memang mind blowing! Lihat senarai di bawah, kamu wajib tonton kesemuanya!

Pada akhir 1960-an dan 1970-an, penduduk kota San Francisco mengalami ketakutan akibat pembunuh bersiri, Zodiac. Penyiasat Dave Toschi (Mark Ruffalo), Insp. Bill Armstrong (Anthony Edwards) serta wartawan Robert Graysmith (Jake Gyllenhaal) dan Paul Avery (Robert Downey Jr) telah menjadi obses untuk mengetahui identiti pembunuh tersebut dan ingin membawanya ke muka pengadilan.

Sementara itu, Zodiac menggunakan mangsa-mangsanya untuk mengejek pihak berkuasa menerusi mesej samar, cyphers dan ugutan panggilan telefon. Mereka berempat menyiasat sampai akhirnya, tetapi siapakah Zodiac sebenarnya?

Filem Knives Out mengisahkan tentang penulis novel terkenal bernama Harlan Thrombey (Christopher Plummer) yang meninggal dunia dalam cara yang sangat misteri di rumahnya.

Keluarganya dianggap sebagai suspek utama kerana mereka memiliki hubungan yang kurang baik. Disebabkan tingkah laku setiap ahli keluarga sangat mencurigakan, kamu tak akan percaya dengan pengakhiran cerita ini.

Mengisahkan Libby (Charlize Theron) yang terselamat daripada kejadian keluarganya dibunuh. Ketika kejadian itu, Libby mempercayai bahawa saudaranya yang melakukan perkara itu tetapi dia meraguinya apabila usia menginjak dewasa.

Selepas bergabung dengan The Kill Club yang dipenuhi detektif amatur, dia menjumpai siapakah pembunuh sebenar dan penyebab kenapa keluarganya dibunuh.

Dibintangi oleh Leonardi DiCaprio dan Mark Ruffalo, filem ini menceritakan tentang 2 pegawai polis dan rakan kerja baru mereka sedang menyiasat kes seorang pembunuh yang melarikan diri daripada hospital sakit jiwa.

Mereka berdua pergi ke sebuah pulau untuk mengetahui apakah punca kehilangan Rachel Solando. Sepanjang waktu itu, pelbagai perkara pelik berlaku ketika mereka tiba di hospital sakit jiwa kerana kesemua kakitangan kelihatan pendiam dan mencurigakan.

Filem ini diadaptasikan daripada novel yang menceritakan tentang kisah percintaan yang mempunyai pelbagai teka-teki yang menarik untuk diselesaikan.

Stephanie (Anna Kenderick) merupakan seorang ibu tunggal yang bekerja sebagai vlogger dan mengenali Emily (Blake Lively) iaitu seorang wanita dari kalangan sosialis. Pelbagai fakta dan kejadian aneh mula muncul apabila Emily dilaporkan hilang.

Diadaptasikan daripada novel, filem ini mengisahkan masa lampau Rachel (Emily Blunt) dan bekas suaminya. Rachel merupakan seorang wanita yang mengalami masalah dengan alkohol kerana dia tidak mengingati sebarang perkara ketika mabuk.

Pada suatu hari, Rachel disyaki sebagai pembunuh Megan (Haley Bennett) ketika dia mabuk. Dia mencuba untuk membuktikan dirinya tidak bersalah dan adakah benar dia tidak bersalah atau ada orang lain yang membunuh Megan?

6 filem misteri pembunuhan inilah yang patut kamu tonton. Memang kamu tak boleh ramal jalan ceritanya kerana plot twist yang rumit dan mind blowing!


“Pemimpin Melayu, Tapi Tak Cerminkan Islam”- Idris Khan

Sekali lagi pelakon, Idris Khan berkongsi pandangan mengenai pentadbiran kerajaan Malaysia setelah ditanya oleh peminat menerusi Q&A story di Instagram. Menjawab soalan mengenai pihak kerajaan kini, ini respon pelakon tersebut;

Menyentuh isu identiti kerajaan, Idris berkata pentadbiran kerajaan tidak mencerminkan ajaran agama Islam. Ujarnya sejak dahulu lagi beberapa isu seperti sentimen perkauman, rasuah, perebutan kuasa dan sebagainya menjadi semakin berleluasa.

“Apa yang saya nak sentuh tentang kerajaan kita adalah identiti mereka, bukan kerajaan sekarang je, tapi dah berzaman selepas zaman Tun Razak dan Tun Hussein. Kerajaan Malaysia diterajui pemimpin-pemimpin Melayu Islam, tetapi tidak mencerminkan Islam itu sendiri. Kuat sentimen perkauman, rasuah mencuri berleluasa, kronisme, nepotisme, kehancuran alam sekitar yang kronik, gila kuasa dan macam-macam lagi”- tulisnya di IG Story.

Idris juga akui pentadbiran sebegini dapat memberi kesan yang buruk pada agama Islam.

“Yang paling teruk kesannya dia sebenarnya adalah pada Islam itu sendiri, sebab orang bukan Islam melihat kepada pemimpin-pemimpin ini, dan mereka berkata inilah Islam. Sedangkan mereka jauh sekali menyimpang dari ajaran Islam yang sebenar.”- ujarnya

Tambahnya, agama ini tidak perlu dilindungi dengan parti politik. Malah pihak kerajaan dan rakyat perlu berpaksikan pada ajaran agama Islam yang sebenar untuk maju di dunia dan akhirat.

“Islam tak perlukan parti politik untuk lindungi dia. Kita yang perlukan Islam, dan perlu balik kepada ajaran Islam yang sebenar, baru maju jaya dunia dan akhirat”-katanya.

Dedah pelakon ini untuk setanding dengan negara lain, rakyat perlu peka dan mengundi calon yang terbaik untuk negara tanpa perlu mengambil kira agama, bangsa dan parti politik. Idris juga berkata dengan undian sebegini, negara dapat diurus dan ditadbir oleh mereka yang layak dan berhak sahaja.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ada Skandal? Adrea Abdullah Mengaku Hampir Bercerai Dengan Suami

Sedangkan lidah lagi tergigit, inikan pula suami isteri. Setiap pasangan mempunyai ujiannya yang tersendiri. Pelakon, Adrea Abdullah mendedahkan bahawa terdapat seorang hamba Allah yang pernah private message suaminya di Instagram memberitahu bahawa Adrea pernah mempunyai skandal dengan suami orang lain.

Menerusi video di Youtube, pelakon ini mendedahkan terdapat seorang hamba Allah yang private message pada suaminya, Zul Selamat, memberitahu bahawa Adrea mempunyai skandal dengan suami orang lain.

“It was three years back, Masa tu kiteorang tengah shoot sihat holistik, healthy lifestyle show. Adrea dengan husband Adrea, Zul Selamat, untuk RTM. Kemudian ada laa satu hamba Allah, wanita ini private message dekat suami I dekat Instagram cakap, ‘eh you tau tak bini you dulu tu pernah ada skandal dengan laki I’.”-Adrea Abdullah

Wanita itu turut memberitahu suami Adrea bahawa apabila Adrea post foto Marcel (watak siri The Originals), kononnya Adrea dedicate dekat suami wanita berkenaan.

“Aku minat Marcel (watak siri The Originals), dia feeling-feeling kata yang bila I post gambar Marcel say, goodnight sweetheart, kononnya I dedicate dekat husband dia.”-Adrea Abdullah

“First of all, husband dia putih melepak, Marcel tu very tan. Second of all, husband dia tak sado you all, husband dia biasa-biasa je jenis badan yang normal yang kurus, yang memang tak workout. Kononnya I samakan Marcel dengan laki dia sebab I takleh post gambar laki dia, I post gambar Marcel. Aku nak gelak dowh!!”-Adrea Abdullah

Adrea melalui video di Youtube meluahkah rasa syukur suaminya tidak cepat melatah apabila menerima berita sedemikian.

“Thank God, husband I tak cepat latah. Dia macam, ‘Apa benda ni?’. Kita tengah kusut nak fokus dengan kerja. Kemudian, I jelaskan pada dia apa yang berlaku.”-Adrea Abdullah.


Erra Fazira Bengang, Gara-gara Sikap Pemimpin Tak Sensitif Guna Nama Allah

Susulan  dari kenyataan pemimpin DAP, Lim Kit Siang yang telah menyentuh sensitiviti umat Islam dalam negara, selebriti popular Erra Fazira buka mulut.

Pelakon itu menganggap tindakan pemimpin itu seperti tidak menghormati agama Islam.

“Saya tak berminat dengan dunia politik.. bukan kepakaran saya.. tapi bila nama Allah digunakan dan dipersoalkan.. saya tak setuju dan saya tak suka!! Ada banyak cara dan bahasa yang lebih baik”- tulisnya.

Menurut aktres berusia 47 tahun itu, tak kira muslim atau bukan muslim, dia tak bersetuju jika pihak tertentu salah guna nama Allah atas kepentingan peribadi.

“Muslim atau non muslim, saya tak setuju salah guna nama ALLAH. Untuk muslim, andai salah pembawaan kalian, menjawablah kalian di sisi Allah dan pasti “KENA” tarbiah juga dari hamba-hamba Allah yang lain.”- tambahnya lagi.

Erra turut menasihati kepada yang bukan muslim supaya tidak menyentuh sensitiviti kaum dan agama untuk berpolitik.

“Kepada non muslim, isu ini sangat sensitif maka janganlah kalian menangguk air yang keruh.. carilah isu lain untuk kalian hentam atau sewaktu dengannya”

“Saya sayang Malaysia dan dalam Malaysia ada banyak bangsa dan agama.. Nak berpolitik boleh,  tapi tolong peka dan sensitif agar kita masih mampu hidup dalam keadaan harmoni. Itu saja.” – tegasnya.

Menurut Erra, dia tidak berniat mahu berpolitik dalam isu ini, namun hanya mahu menyampaikan mesej ini kepada semua. Dia berharap, tiada lagi sesiapa yang memetik nama ALLAH sesuka hati untuk kepentingan peribadi, samaada muslim apatah lagi bukan muslim.

Terdahulu Lim Kit Siang menulis di Facebooknya,

“Jika “Kerajaan Allah” adalah sebaik-baik kerajaan dalam Pandemik Covid-19, mengapa Malaysia adalah yang terakhir dalam indeks normal global Ekonomi ketinggalan kepada negara-negara yang tiada satu pun yang boleh mengaku sebagai “Kerajaan Allah”.

Bagaimanapun, dipetik dari Malaysiakini, pemimpin itu telah bertindak memadam kenyataannya dan membuat permohonan maaf.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dia Tak Mainkan Pun Nama ALLAH”- Abby Abadi Nasihati Erra Fazira

Tular isu kalimah Allah yang digunakan oleh ahli politik baru-baru ini sehinggakan primadona Malaysia, Erra Fazira bersuara di Instagramnya. Walaupun dia akui tidak berminat dengan dunia politik, namun dia tidak senang dengan tindakan sesetengah pihak yang sesuka hati menggunakan nama Allah.

Dalam masa yang sama, di ruangan komen, pelakon Abby Abadi menulis agar rakyat Malaysia untuk peka dan ambil tahu mengenai urusan pentadbiran negara.

Menerusi posting yang dibuat oleh pelakon Erra Fazira, Abby dengan tegasnya berkata sebagai rakyat Malaysia, orang ramai perlu mengambil tahu tentang perkara yang melibatkan negara.

“Sebagai rakyat Malaysia kena ambil tahu tentang urusan pentadbiran negara kita. Kalau nak tunggu minat baru ambil tahu hujung pangkal cerita, alamat memang diperbodohkan jelah kita semua sampai bila-bila”, komennya di Instagram.

Ujar Abby, sesetengah pihak perlu mengenepikan soal tidak minat dan tidak mahu ambil tahu kerana ia penting untuk setiap rakyat. Sikap ambil mudah dan tidak minat ini boleh meletakkan negara dan rakyat di tempat yang tak sepatutnya.

Sementara itu, Abby mempertahankan kenyataan Lim Ki Siang mengenai isu ‘Kerajaan Allah’, dan berpendapat pemimpin itu tidak mempermainkan nama Allah.

“Assalamualaikum kak @errafazira jangan terpengaruh dengan benda yang kita tak jelas kak. Dia tak mainkan pun nama ALLAH. Dia ulas je bila tengah cakap pasal Kerajaan ALLAH. Sebab dia bukan ISLAM, jadi orang hentam.. Susah nak terangkan dekat sini”

“Kena ambil tahu dari mula, isu rasis ini dimainkan begitu lama sampai orang Malaysia jadi bergaduh sesama sendiri padahal yang berkuasa & menyusahkan rakyat malaysia selama ni orang kita sendiri. Kena ambil tahu dari hujung pangkal, maaf.” tulisnya di ruangan komen.

Tambahnya lagi, rakyat mudah dipermainkan dan diperbodohkan oleh beberapa pihak tidak bertanggungjawab jika tidak tahu mengenai isu semasa pentadbiran negara.


Ismail Sabri Dilantik Sebagai TPM, Instagram Dafi Sekali Lagi Diserang Netizen

Pada petang Rabu, negara dikejutkan dengan dua pengumuman rasmi yang menyaksikan ‘portfolio’ pentadbiran negara mengalami pembaharuan.

A post shared by ismailsabri60 (@ismailsabri60)

Menerusi sebuah kenyataan, Datuk Seri Ismail Sabri Yaakob telah dilantik sebagai Timbalan Perdana Menteri (TPM) dan akan kekal memegang portfolio Menteri Pertahanan manakala Datuk Seri Hishammuddin Tun Hussein yang memegang portfolio Menteri Luar kini berstatus Menteri Kanan dan turut mengetuai Kluster Keselamatan yang sebelum ini diketuai Ismail Sabri.

Dalam pada itu, meninjau ke hantaran terkini anak Ismail yang juga pelakon dan penyanyi, Gadaffi Ismail Sabri atau lebih dikenali sebagai Dafi, netizen mula membanjiri ruangan komen dengan pelbagai kecaman  dan sindiran terhadapnya.

Bagaimanapun, segelintir daripada mereka mengharapkan agar Dafi dapat bersabar dengan tempias yang terkena terhadapnya sebagai anak orang kenamaan. Terdahulu, Murai.my melaporkan Dafi terlebih dahulu dikecam berikutan terdapat laporan rancangan realiti All Together Now Malaysia (ATNM) tidak mematuhi standard operasi prosedur (SOP) pada Mac lalu.

Untuk rekod, Dafi merupakan salah seorang daripada 50 juri ATNM yang terdiri daripada pengamal media sosial serta selebriti terkenal tanah air yang mempunyai pelbagai latar belakang.


Rozita Ibrahim Bidas Pendapat DSV! Anggap Ayat ‘Malas’ Tidak Sesuai

Pengasas Jamu Ratu Malaya, Rozita Ibrahim atau lebih mesra disapa sebagai Bonda Rozita membidas pendapat jutawan kosmetik terkenal, Dato Seri Vida (DSV) mengenai segelintir rakyat yang kehilangan pendapatan agar tidak berharap sepenuhnya kepada bantuan ‘bendera putih’.

Menerusi hantaran di laman Instagram nya, ibu kepada usahawan kosmetik Dato Seri Aliff Syukri itu terlebih dahulu memohon maaf kepada Vida sekiranya pendapatnya itu berbeza. Tegas Rozita, dia sama sekali tidak bersetuju dengan kenyataan yang dikeluarkan oleh usahawan itu.

A post shared by Dato' Seri Dr. Hajah Vida (@datoserivida)

Tambahnya lagi, Vida seharusnya patut lebih sensitif di kala ini kerana setiap orang berhadapan dengan situasi yang berbeza apatah lagi kes bunuh diri juga semakin kerap dilaporkan.

“Bukan isu rakyat malas bekerja pada waktu begini. Jika dilihat, dahulu sebelum datangnya Covid-19, tiada sesiapa pun yang angkat bendera putih minta bantuan makanan.

“Tidak semua orang yang susah suka meminta-minta. Ayat malas itu amatlah tidak sesuai digunakan ketika hampir ke semua masyarakat sedang tertekan. Kita simpati, tetapi kita juga perlu ada rasa sensitif kerana lain orang lain yang dia rasa.

“Jika mahu muat naik sesuatu di laman sosial juga perlu berhati-hati untuk menjaga perasaan dan hati semua orang. Rakyat tolong rakyat, kita tidak mahu ada yang kelaparan dan bunuh diri,” tulis Rozita

Menurut Rozita, orang ramai sudah berusaha namun semua sektor kini terkesan sehingga ada diantaranya terpaksa diberhentikan kerja. Meskipun dia mengetahui bahawa niat Vida sememangnya baik dan hanya ingin memberikan motivasi kepada rakyat Malaysia, namun Rozita berkata dengan keadaan sekarang motivasi sedemikian khuatir akan lebih mengguriskan perasaan orang ramai.

“Semua orang mahu bekerja dan tidak mengharapkan duit dari kerajaan. Malahan, kita semua sudah berusaha. Apa yang saya risau adalah terhadap golongan yang tertekan apabila memikirkan anak yang kelaparan dan juga rindu terhadap ibu ayah di kampung.

“Saya hormat pendapat DSV kerana niatnya bagus untuk memberi motivasi kepada rakyat namun rakyat pada masa kini tidak perlu motivasi sebegitu kerana bimbang mereka akan lebih tertekan,” jelasnya lagi

A post shared by ROZITA JRM OFFICIAL (@bondarozitaibrahim)

Terdahulu, Vida dikecam oleh netizen selepas berkongsi video menasihati golongan yang terjejas sewaktu negara berdepan dengan pandemik Covid-19 supaya tidak hanya mengharapkan bantuan. Pesan Vida, golongan tersebut seharusnya tidak ‘berharap’ atau bergantung kepada bantuan ‘bendera putih’ semata-mata tanpa berusaha untuk mencari rezeki.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Syukur Kami Boleh Berniaga” – Netizen Pertikai Syarikat Aliff Syukri Dapat Kebenaran Beroperasi

Menerusi sebuah hantaran di laman Facebook nya, usahawan kosmetik terkenal, Dato Seri Aliff Syukri meluahkan rasa syukur selepas syarikat miliknya, D’Herbs Holdings (M) Sdn Bhd dibenarkan beroperasi.

Berkongsi sekeping foto yang tertera salinan surat kebenaran yang diperoleh daripada Kementerian Perdagangan Antarabangsa Dan Industri (MITI), syarikat Aliff dibenarkan beroperasi berdasarkan kluster yang didaftarkan adalah Peruncitan/Pengedaran/Pemborongan dan tertaktul di bawah sektor e-dagang.

“Syukur boleh lah kami berniaga” tulisnya

Bagaimanapun, menjengah ke ruangan komen terdapat segelintir netizen mempertikaikan kebenaran yang diperoleh selain menegur usahawan ini bahawa syarikatnya masih tidak dibenarkan beroperasi. Ini berikutan syarikat Aliff terletak di Kota Damansara dan berada dalam Perintah Kawalan Pergerakan Diperketatkan (PKPD). Malah, menurut mereka syarikat Aliff juga tidak termasuk dalam sektor perkhidmatan perlu (essential services).

Sebagai info, dalam Prosedur Operasi Standard (SOP) PKPD, hanya sektor ‘essential services’ sahaja dibenarkan untuk beroperasi mulai jam 8.00 pagi hingga 8.00 malam, seperti utiliti, pembersihan dan kumbahan, manakala kilang yang mendapat kelulusan pengoperasian adalah kilang bahan makanan dan keperluan asas harian seperti beras, roti putih (loaf), gula, minyak masak, tepung gandum, susu segar, susu tepung bayi, ubat-ubatan, dan topeng muka.

Menerusi carian Murai.my terkini di laman Facebook Aliff, hantaran tersebut telah pun dipadam tidak lama kemudian. Dalam perkembangan berkaitan, pada petang Rabu, MITI turut membenarkan serta merta  sektor elektrik dan elektronik (E&E) dan rantaian bekalannya, sektor aeroangkasa, mesin dan peralatan (M&E) bagi pengeluaran produk kesihatan dan makanan serta syarikat pembuatan makanan dan minuman utama  untuk beroperasi di lokaliti yang dikenakan PKPD di negeri Selangor.


7 Filem Gempak Nicolas Cage Buat Peminat Terpukau!

Sebut saja nama Nicolas Cage atau nama sebenarnya Nicholas Kim Coppola, pasti terbayang babak aksi dalam filem National Treasure pada tahun 2004. Apatah lagi, aktor kacak ini memang terkenal dengan bakat lakonan yang mantap dan memukau hati penonton.

Banyak filem-filem yang dibintangi Nicolas Cage berbaloi tonton, apatah lagi sekarang ini ramai yang terkurung di rumah jadi apa kata isi masa kosong dengan menonton filem-filem lama lakonan hebat Nicolas Cage ini.

Serius berbaloi tonton filem blockbuster yang dibintangi Nicolas Cage ini, bagi yang bosan dan tak ada idea nak tonton cerita apa pada hujung minggu nanti cubalah tonton filem-filem yang Murai.my senaraikan ini pasti anda tidak senang duduk nanti!


“Letak, Gerak” – Netizen Terkejut Altimet & Pasukan Hantar Barang Bantuan Dalam Diam

Penyanyi dan komposer Altimet ketika ini bersama pasukannya sedang aktif memberi bantuan buat rakyat yang terjejas dari segi bekalan makanan menerusi kempen Bendera Putih yang kini rancak dijalankan.

Menerusi perkongsiannya di laman Twitter, difahamkan Altimet atau nama sebenarnya Syed Ahmad bin Syed Abdul Rahman Alhadad,40 dan pasukannya mula memberi bantuan sejak awal Julai dan meliputi beberapa kawasan berhampirannya. Menjengah salah satu ciapan yang dikongsi Altimet, seorang netizen yang menerima bantuan tersebut meluahkan rasa terharu dan terkejut apabila menerima bantuan daripada mereka secara mengejut di hadapan pintu rumah.

Jelas Altimet,pasukannya enggan mengambil gambar dan hanya sekadar ingin datang memberi bantuan kepada yang memerlukan.

“Kami tak banyak ‘cekadak’, Kak. Tak ada ambil-ambil gambar ini semua. Letak, gerak” ciap Altimet

Dalam pada itu, Altimet turut menasihati pengikutnya mengenai keperluan mengambil bantuan Moratarium yang dibuka bermula hari ini. Nasihat pelantun Bunga ini, orang ramai perlu memikirkan syarat dan kesan selepas mengambil moratarium tersebut. Namun, dalam masa yang sama Altimet berkata sekiranya perlu, bantuan tersebut perlu digunakan biarpun tahu akan kesannya di kemudian hari.

“Banyak benda kita boleh belajar dari isu moratorium ini. Utama sekali pendirian kita sendiri tentang sistem pinjaman wang, dan lain-lain. Kadang-kadang kita tak suka tapi tak mampu untuk tak gunakan sistem ini. Tepuk dada tanya selera, guys” tulisnya

Menjengah ke ciapan lain, rata-rata pengikut Altimet memuji gerakan bantuan yang dibuat oleh penyanyi ini dan pasukannya yang dilihat enggan mencari publisiti sebaliknya semakin aktif memberi bantuan kepada orang ramai.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bapa Robert Downey Jr Meninggal Dunia Kerana Parkinson

Penggiat filem dan bapa kepada Robert Downey Jr., iaitu Robert Downey Sr. telah meninggal dalam tidurnya pada Rabu pagi ketika berusia 85 tahun. Dipetik dari Daily News, bapa kepada Downey Jr ini telah bertarung dengan penyakit Parkinson selama lebih dari lima tahun.

Sejurus selepas berita kematian Downey Sr disiarkan, anaknya memberikan penghormatan melalui Instagram.

“RIP Bob D. Sr 1936-2021… Malam tadi bapa meninggal dengan tenang dalam tidur setelah bertahun-tahun menanggung Parkinson.

Menurut pengiraan ibu tiri saya, mereka telah berkahwin dan bahagian selama lebih dari 2000 tahun. Rosemary Rogers-Downey, anda adalah saint, ingatan dan doa kami bersama anda.”-Robert Downey Jr

A post shared by Robert Downey Jr. Official (@robertdowneyjr)

Robert Downey Sr. adalah pelopor adegan pembuatan filem eksperimental di New York City pada tahun 1960-an. Filemnya “Putney Swope”, mengenai seorang eksekutif pengiklanan Black yang secara tidak sengaja memegang syarikat besar dan meneruskan perniagaan dan meneruskan perniagaan, merupakan karya penting pada masa itu dan turut menjadikan Downey sebagai bintang.

Berikutan kejayaannya menerusi Putney Swope pada tahun 1969, dia terus menghasilkan filem sepanjang tahun 1979-an dan 1980-an sebagai tambahan kepada lakonan. Beliau turut muncul dalam Twilight Zone, Matlock, William Friedkins’ neo-noir, To Live and Die in LA, Boogie Nights, dan Magnolia.


Momo TWICE & Kim Heechul Super Junior Dilaporkan Telah Memutuskan Hubungan Mereka

Momo TWICE dan Kim Heechul Super Junior dikatakan telah memutuskan hubungan mereka selepas 1 tahun 6 bulan berpacaran.

Kim Heechul dan Momo merupakan kawan rapat dalam industri hiburan, tetapi mereka saling menyimpan perasaan dan menjadi kekasih, dan turut mengakui hubungan mereka secara rasmi pada Januari tahun lalu.

Kedua-duanya pernah menerima khabar angin berpacaran buat pertama kalinya sekitar Ogos 2019, tetapi mereka menafikannya. Kim Heechul turut menunjukkan Momo sebagai ciri idealnya dalam beberapa program hiburan. Pasangan ini menerima banyak sokongan walaupun setelah mengakui bahawa mereka sedang berpacaran.

Menurut NAVER, hubungan mereka baru-baru ini semakin renggang disebabkan kesibukan jadual kerja masing-masing.

“Kedua-duanya sangat sibuk dengan aktiviti mereka, apabila hubungan itu mulai retak, mereka akan mengakhiri hubungan romantis mereka dan kembali kepada rakan-rakan senior dan junior mereka”

Agensi Kim Heechul, Label SJ, dan agensi Momo, JYP Entertainment telah memberikan pernyataan rasmi berikutan berita perpisahan mereka.

“Setelah mengesahkan (dengan Momo), memang benar mereka telah berpisah.”- JYP Entertainment

“Setelah mengesahkan ( dengan Heechul), memang benar mereka telah berpisah. Walaubagaimanapun, harap memahami kerana kami tidak dapat mendedahkan perincian yang lebih spesifik mengenai isu ini, kerana ini adalah hal privasi artis. Terima kasih.”- Label SJ


Pengarah Artistik LV, Virgil Abloh Dedah Sebab BTS Sesuai Untuk Koleksi Louis Vouitton

Koleksi jenama mewah Perancis Louis Vuitton Men’s Fall-Winter 2021 oleh Pengarah Artistik Virgil Abloh yang menampilkan 34 penampilan baru dan 7 daripadanya telah dimodelkan House Ambassador BTS dalam filem pendek oleh pengarah Korea, Jeon Go Won.

Menurut WWD, Pengarah Artistik, Virgil Abloh mendedahkan mengapa dia secara peribadi merasakan BTS adalah pilihan yang tepat untuk jenama Louis Vuitton.

“Seoul mempunyai tenaga yang unik dan BTS mewujudkan suasana ini sepenuhnya. Mereka menambahkan putaran mereka ke koleksi, membuatnya sendiri dan membawanya ke tahap baru.”-Virgil Abloh

Kita tidak dapat membayangkan orang lain yang lebih sempurna untuk menghidupkan koleksi dari BTS. Mereka tidak asing lagi dalam permodelan, kerana mereka juga duta jenama global untuk Fila dan telah berjalan di karpet merah bagi jenama Gucci.

Louis Vuitton presents the Men's Fall-Winter 2021 Collection by Virgil Abloh in Seoul featuring House Ambassadors BTS. https://t.co/tsAokz5l1d

— Louis Vuitton (@LouisVuitton) July 7, 2021

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nama Baim Wong Disalahgunakan Untuk Menipu, Gesa Netizen DM Bukti Untuk Tangkap Pelaku

Aktor terkenal Indonesia, Baim Wong mendedahkan bahawa terdapat pihak yang tidak bertanggungjawab telah menggunakan namanya untuk penipuan.

Melalui posting yang dimuatnaik di Instagram, aktor berusia 40 tahun ini berkongsi maklumat dari netizen berhubung konten “Pilih Random 100 Juta”. Konten itu telah disalahgunakan oleh pihak tidak bertanggungjawab untuk melakukan penipuan.

Baim Wong kerap melakukan giveaway content. Dia juga sering membantu orang yang memerlukan, seperti yang dilihat pada saluran Youtube miliknya.

Aktor ini turut meluahkan rasa geramnya dan memberitahu dia sudah tidak boleh berdiam diri lagi apabila namanya digunakan untuk penipuan.

“Ini sudah keterlaluan..(rakan-rakan rapat saya yang beri info ini”.. saya rasa saya sudah tidak berdiam lagi..”-Baim Wong

Baim Wong turut menyatakan kepada pihak yang telah ditipu dan telah mengirimkan wang boleh menghantarkan bukti padanya melalui DM.

“Yang merasa udah benar kena tipu dan BENER2 UDAH TRANSFER (mau itu lewat sms atau apapun) DM ke saya bersama dengan bukti-buktinya yaa. InsyaAllah kita akan menangkapnya. Saya sudah tidak boleh berdiam lagi.”-Baim Wong

Semoga pihak yang tidak bertanggungjawab itu akan mendapat hukuman yang setimpal.


Kantoi Kes Dadah, Ini 4 Fakta Penahanan Nia Ramadhani & Ardi Bakrie

Dipetik daripada CNN Indonesia, aktres Nia Ramadhani dan suaminya, Ardi Bakrie telah ditahan oleh pihak polis atas dakwaan penyalahgunaan dadah.

Ketua Perhubungan Awam Polis Daerah Jaya Kombes, Yusri Yunus berkata pasangan suami isteri itu telah ditahan dan bahan bukti dijumpai bersama. Berikut adalah 4 fakta mengenai penahanan aktres Nia Ramadhani dan Ardi Bakrie.

Dalam pernyataan Ketua Polis Daerah, Yusri Yunus kepada wartawan, beliau akui pasangan suami isteri tersebut sedang ditahan dan menjalani penyelidikan di Balai Polis Jakarta Barat.

Beliau juga berkata perincian penahanan ini akan diadakan pada hari ini (8/7/2021) dalam sebuah sidang media.

Menurut sumber ada yang mengatakan pasangan suami isteri ini ditangkap di sebuah restoran yang terletak di wilayah Jakarta. Berdasarkan sumber lain pula, Polis Jakarta Barat telah menangkap pasangan suami isteri ini ketika berada di daerah Pondok Indah, Kebayoran Lama.

Ketika ditahan oleh pihak polis, Yusri berkata pihak mereka telah menjumpai bahan bukti bersama dengan pasangan tersebut. Bahan bukti yang dirampas adalah dadah jenis metafetamin dan jumlah beratnya tidak diketahui.

Semasa ditahan oleh pihak polis, Nia dan suaminya telah disyaki sedang mengambil dadah tersebut.

Tular berita penangkapan aktres Nia dan suaminya, Ardi, pihak aktres ini tidak memberi sebarang respon sehingga sekarang. Malah situasi ini membuatkan ramai warganet yakin pasangan tersebut sudah lama menggunakan dadah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Fakta Kehidupan Dilip Kumar Sebelum Meninggal Dunia, 55 Tahun Kahwin Tapi Tak Menyesal Tidak Dikurniakan Anak

Berita sedih datang dari industri hiburan Bollywood. Salah seorang pelakon veteran yang paling dikenali dan dihormati di India, Dilip Kumar, meninggal dunia pada hari Rabu (7/7) waktu tempatan.

Dilip Kumar menghembuskan nafas terakhir pada usia 98 tahun. Semasa hidupnya, pelakon yang dilahirkan pada 11 Disember 1922 itu dikenali sebagai Raja Tragedi, dan digelar sebagai “aktor metode ultimate” ” oleh Satyajit Ray.

Dia membuat debut sebagai pelakon menerusi filem berjudul Jwar Bhata yang dirilis pada tahun 1944 oleh Bombay Talkies.

Pada yang tak mengenali, berikut adalah rangkaian fakta menarik mengenai pelakon Dilip Kumar.

Dilip Kumar dilahirkan sebagai Mohammed Yusuf Khan dari 12 adik beradik pada 11 Disember 1922 di wilayah Qissa Khawani Bazaar di Peshawar, sekarang di Khyber Pakhtunkhwa, Pakistan.

Ibunya Ayesha Begum telah berkahwin dengan Lala Ghulam Sarwar Ali Khan, adalah pemilik hartanah yang kaya dan peniaga buah di Peshawar dan Deolali (di Maharashtra, India).

Pada akhir tahun 1930-an, keluarganya berpindah ke Chembur, Mumbai.

Pelakon, penulis skrip, penerbit dan aktivis India ini mendapat pendidikan di Barnes School, Deolali, dekat Nasik. Sekitar tahun 1940, Dilip Kumar meninggalkan rumahnya untuk pergi ke Pune, di mana dia memulakan kerjayanya sebagai pemilik kantin dan pembekal buah kering. Dia berjumpa dengan Raj Kapoor dan menjadi kawan rapat. Selepas itu, Dilip Kumar berpindah ke Pune untuk menjadi pelakon.

Pada tahun 1943, Dilip Kumar menjalin hubungan romantis dengan pelakon Devika Rani yang memiliki rumah produksi Bombay Talkies.

Melalui rumah produksi Bombay Talkies, Dilip Kumar memulakan kerjaya dalam industri hiburan Bollywood.

Filem pertamanya berjudul Jwar Bhata (1944) sebagai watak utama. Penulis Hindi Bhagwati Charan Verma juga memberikan nama Dilip Kumar sebagai nama pentasnya dalam dunia hiburan.

Setelah menempuh karier sebagai pelakon, Dilip Kumar mengahwini pelakon Saira Banu, yang berusia 22 tahun lebih muda pada tahun 1966. Hingga kini, pasangan yang tinggal di Bandra, Mumbai, tidak dikurniakan anak.

Pasangannya juga terpaksa menghadapi masalah dalam hubungan. Dalam bukunya, Dilip Kumar telah mengungkapkan bahawa pada tahun 1972 Saira Banu keguguran ketika dia hamil 8 bulan.

Namun, mereka tidak menyesal kerana tidak mempunyai anak. Dalam sebuah wawancara dipetik dari News18, dia mengatakan,

“Alangkah baiknya jika kita memiliki anak sendiri. Tetapi kita tidak menyesal. Kita sama-sama tunduk pada kehendak Tuhan. Mengenai ketidaklengkapan, saya mesti memberitahu anda bahawa Saira dan saya juga tidak boleh mengadu tentang kekurangan itu.

Sudah cukup bagi kita bahawa kita mempunyai keluarga untuk berkongsi kebahagiaan dan kegembiraan kecil kita.”

Terdapat kontroversi lain mengenai perkahwinan mereka. Dikabarkan bahawa pada tahun 1982, Kumar berkahwin untuk kali kedua ketika masih menikah dengan Saira. Dia berkahwin dengan Asma, seorang sosialita dari Hyderabad, yang bukan dari latar belakang filem.

Dilip Kumar terkenal sebagai salah satu pelakon terhebat dalam sejarah pawagam Hindi. Dia memegang Rekod Dunia Guinness kerana memenangi sebilangan besar anugerah yang diterima oleh seorang pelakon India. Sepanjang kerjayanya, Dilip Kumar telah memenangi banyak anugerah termasuk 8 anugerah Pelakon Terbaik Filmfare dan 19 pencalonan Filmfare. Bukan hanya itu, dia juga dianugerahkan Anugerah Pencapaian Sepanjang Hayat Filem pada 1993.

Sepanjang hayatnya, pelakon yang meninggal pada usia 98 tahun itu juga sempat memasuki dunia politik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


OMG Macam Real! Lihat VIDEO Kucing Bersaiz Gergasi Pertama Di Tokyo

Papan iklan berukuran 500m persegi di daerah Shinjuku, Tokyo, Jepun kini memaparkan seekor kucing 3D bersaiz gergasi yang sedang bermain-main di sudut stesen kereta api.

Skrin yang mempunyai resolusi 4K itu menampilkan seekor kucing yang berjalan di ibu negara Jepun sambil mengiau. Paparan kucing 3D tersebut boleh dilihat di antara jam 7 pagi dan 1 pagi setiap hari.

今日の15時半ごろに現地で撮られた映像です。雑踏が思いのほかうるさいので、声の大きさは調整しなきゃ。再生時、音量注意です！⚠ pic.twitter.com/8OsmcyyVOo

Video kucing yang dipamerkan adalah jenis calico di mana pada waktu pagi haiwan ini akan bangun secara terkejut. Di sebelah petang pula ia akan berdiri dan mengiau kepada orang awam yang lalu lalang di kawasan papan iklan tersebut. Pada waktu malam pula, kucing ini akan baring dan tidur dengan kepalanya bersandar di kaki.

Papan iklan ini terletak di pintu keluar timur stesen kereta api Shinjuku iaitu kawasan yang terkenal dengan pusat membeli-belah. Bagi mereka yang tidak dapat berkunjung secara langsung, mereka boleh melihat paparan iklan ini di YouTube.

Menurut pemilik iklan tersebut, paparan video ini boleh mengalami penurunan resolusi 3D bergantung kepada sudut tontonan orang awam.


‘Ahli Politik Makin Menjadi-Jadi’ – Fizo Omar Kongsi Suara Kecil Rakyat

Alam maya merupakan pentas segera untuk orang ramai berkongsi ilmu, maklumat dan juga saluran pantas untuk rakyat menyuarakan pandangan masing-masing mengenai hal kepimpinan, ahli politik dan isu-isu semasa yang lain.

Isu dan drama politik kini semakin rancak dibualkan oleh rakyat biasa, malah ramai dikalangan selebriti seperti Fizo Omar juga mengambil berat tentang isu politik serta kepimpinan ahli-ahli politik.

Aktor serba boleh ini memuatnaik hantaran di Instagramnya yang menyentuh isu kekeluargaan, isu rakyat dan isu kepimpinan ahli politik, apatah lagi dalam keadaan pandemik sebegini membuatkan ramai rakyat hidup kesusahan dan memerlukan perhatian dan bantuan

“Rakyat menderita weh, kalau dah ada yang sampai sanggup bunuh diri, tak ada duit nak makan, tak ada tempat tinggal, paling teruk sekali.

Waktu inilah kami sebagai rakyat mengharapkan kebijaksanaan pemimpin-pemimpin, YB-YB semua yang menabur janji macam-macam kepada rakyat sebelum ini.” Tulisnya

Fizo juga menyatakan situasi politik negara ibarat anak-anak melihat ibubapa bertengkar setiap hari demi merebut kuasa, tidak bersefahaman dan memfitnah antara satu sama yang lain.

“Sebagai anak-anak, sangat menyedihkan bila hari-hari melihat ibubapa bergaduh, bertengkar berebut kuasa, tidak sefahaman, memfitnah antara satu sama lain. Itulah diibaratkan keadaan sekarang ini.

Macam mana kita nak tangani cabaran Covid ini kalau masalah dalaman negara kita tidak berkesudahan.

Diharap suara kecil saya sebagai salah seorang jutaan rakyat Malaysia didengari dan diambil peduli oleh pemimpin yang diamanahkan oleh rakyat untuk menjaga kami semua.” Tulis Fizo

Dengan kebijaksaan pemimpin yang amanah, telus dalam menyatu padukan rakyat, dan menangani masalah Covid serta dalaman negara pasti semuanya dapat bertahan sebaik mungkin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Siapakah Bekas Ratu Cantik Yang Mabuk & Tumbuk Polis? 3 Wanita Ini Jadi Bahan Netizen Buat Spekulasi

Hari ini kecoh di media sosial tentang penahanan seorang bekas ratu cantik Malaysia kerana disyaki mabuk ketika memandu. Malah lebih mengejutkan, bekas ratu cantik ini juga didakwa bertindak agresif sehingga menumbuk anggota polis.

Sehingga artikel ini ditulis, pihak polis masih merahsikan identiti wanita ini yang kini direman selama dua hari.

Walaubagaimanapun, netizen telah membuat spekulasi dan andaian mengenai identiti bekas ratu cantik tersebut. Adakah andaian mereka tepat?

Antara bekas ratu cantik yang menjadi sebutan adalah Samantha Katie James.

Rata-rata netizen membuat spekulasi bahawa suspek yang memandu dalam keadaan mabuk itu adalah bekas ratu cantik Malaysia tahun 2017 iaitu Samantha.

Ini kerana, sebelum ini Samantha pernah mencetukan kontroversi menerusi sebuah video dia dalam bergaduh dalam keadaan mabuk. Samantha dilihat mabuk berdebat dengan penduduk kulit hitam di sebuah bar. Selain melontarkan kata-kata perkauman, Samantha malah melemparkan kacamata ke arah sekumpulan orang kulit hitam.

Itu cerita lama, mungkin kini Samantha tidak lagi mengulangi kesilapan yang dulu. Namun andaian netizen ini memang tidak tepat, ini kerana  menurut tinjauan kami di laman Instagram Samantha, dia aktif sejak semalam. Malah di IG Story, dia sibuk membalas pertanyaan soalan dari pengikutnya.

Selain Samantha, bekas ratu cantik Malaysian tahun 2012 turut menjadi sebutan. Rata-rata netizen yang mengikuti Kimberley di Instagram mengetahui bahawa dia seorang pelatih kecergasan dan gemar melakukan aktiviti senaman berat. Ini menguatkan lagi andaian netizen bahawa suspek bertindak agresif sehingga menumbuk anggota polis.

Pihak polis ada menyebut usia suspek iaitu 28 tahun. Kebetulan pula, Kimberley dilahirkan pada 23 Mac 1993 dan pada tahun ini dia berusia 28 tahun.

Namun andaian netizen masih tidak tepat, ini kerana  menurut tinjauan kami di laman Instagram Kimberley, dia kini berada di Australia. Jadi memang tak masuk akal sekiranya Kimberley  di tahan oleh pihak polis hari ini.

Setakat ini, pihak polis hanya mendedahkan identiti suspek berusia 28 tahun. Mengikut senarai nama bekas ratu cantik di Malaysia, Brynn Lovett iaitu Miss World Malaysia 2015  berusia 28 tahun yang lahir pada 28 Februari 1993. Walaupun ada yang membuat andaian bahawa suspek Brynn Lovett kerana kebetulan usianya 28 tahun, namun ia tidak benar.

Menurut tinjauan Murai MY di IG Story nya, Brynn Lovett baru sahaja mendapat suntikan vaksin dos kedua pada hari ini, dan sedang berehat di rumah.

Menurut laporan dari Malaysia Gazette, dalam kejadian tersebut, wanita ini merempuh Sekatan Jalan Raya (SJR) di Lebuhraya Persekutuan pada jam 3 pagi. Setelah polis berjaya mengejar suspek, kemudian anggota keselamatan cuba melakukan tangkapan ke atas suspek namun wanita berkenaan menumbuk anggota polis.


Terkenal Kerana Kaya! Ini 5 Bisnes Yang Diusahakan Nia Ramadhani Bersama Suaminya

Sejak Khamis (8 Julai 2021), nama pelakon popular Indonesia, Nia Ramadhani bersama suaminya, Ardi Bakrie hangat diperkatakan selepas ditahan pihak polis berkaitan dengan pengambilan dadah jenis syabu.

Lebih mengejutkan Nia mengaku sudah mengambil dadah tersebut sejak 5 bulan yang lalu. Sejak berita tersebut tular di media sosial, rata-rata peminat membuat pelbagai spekulasi mengapa pasangan ini sanggup mengambil dadah biarpun bergelar jutawan di sana.

Sebagai info, Ardi merupakan anak kepada pemilik perusahaan besar di Indonesia, Bakrie Group. Manakala Nia pula memperoleh kekayaannya hasil daripada penglibatannya dalam dunia seni sejak kecil lagi. Berikut Murai.my tampilkan 5 bisnes yang diusahakan oleh pasangan ini seperti yang dirangkum dari Brilio.net.

Jika dilihat pada maklumat dirinya di pautan LinkedIn, Ardi atau nama sebenarnya Anindra Ardiansyah Bakrie merupakan Ketua Pegawai Eksekutif (CEO) di sebuah stesen televisyen swasta, TvOne. Dalam industri media, suami Nia juga merupakan wakil Presiden Direktor PT Visi Media Asia Tbk (VIVA), yang menaungi TvOne, ANTV dan Viva Networks.

Ardi yang gemar bersukan ini juga dilaporkan sebagai Pengarah Utama pasukan bola sepak Badak Lampung FC. Selain itu, dia turut dilantik sebagai Pengerusi Jawatankuasaa Olahraga Beladiri Indonesia (KOBI).

Bukan itu sahaja, Ardi juga merupakan pemangku pengarah PT Bakrie & Brothers Tbk, sebuah anak syarikat Bakrie Group yang menjalankan perusahaan automotif, bangunan, infrastruktur serta perniagaan berasaskan pembinaan.

Bagi Nia pula tidak kurang hebatnya. Pelakon yang terkenal menerusi sinetron Bawang Putih Bawang Merah ini memiliki pelbagai perniagaan. Salah satunya dia memiliki sebuah perniagaan berasaskan bakeri yang dikenali sebagai Roti Mama Nia.

Tidak hanya tertumpu pada bisnes makanan, Nia juga berkecimpung dalam perniagaan pakaian kanak-kanak, Mikha in Fashion. Sebagai info, jenama ini merupakan jenama yang diperbaharui daripaa nama sebelumnya, NRAB.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mahu Yoo Jae Suk ‘Sign Contract’? Harganya Bernilai RM36 Juta Untuk ‘Down Payment’!

Pelakon, pelawak dan pengacara popular Korea Selatan, Yoo Jae Suk kini telah dinobatkan sebagai pengacara kebangsaan oleh negara itu berikutan popularitinya dikenali di seluruh dunia sekaligus mengharumkan nama Korea Selatan.

Terbaru, selepas Jae Suk mengumumkan untuk berundur dari agensi yang menguruskannya sejak sekian lama, FNC Entertainment, media negara itu melaporkan terdapat bidaan paling mahal pernah dicatatkan apabila dua agensi hiburan ingin menawarkan Jae Suk untuk bernaung di bawah mereka.

Menerusi laporan Manila Bulletin, dikhabarkan terdapat bidaan sebanyak 10 bilion won bersamaan RM36 juta sebagai wang pendahuluan untuk mengikat kontrak bersama Jae Suk. Dua agensi tersebut, Kakao Entertainment dan Antenna Entertainment akui telah bertemu dengan pengacara itu namun enggan mendedahkan intipati perbincangan mereka.

Sekadar info, selain sibuk dengan penggambaran dalam Running Man, Jae Suk juga terlibat dalam beberapa program lain seperti “Hangout with Yoo”, “Yoo Quiz on the Block”, “Come Back Home” dan “Sixth Sense.”


Sedihnya! 5 Selebriti Hollywood Meninggal Dunia Kerana AIDS

Tidak mengejutkan ramai selebriti terkenal dunia dikhabarkan menghidap penyakit membunuh ini, dengan gaya hidup seks bebas dan berkongsi jarum suntikan dadah antara punca ramai selebriti menghidapi AIDS.

Ada juga segelintir selebriti yang bernasib malang dijangkiti penyakit AIDS tanpa sedar, saat melakukan pemindahan darah.

Penyakit AIDS bukan penyakit biasa ia mampu membunuh manusia dengan melemahkan sistem imun diri, dan memusnahkan sel CD4 yang merupakan sejenis sel darah putih. Ini antara selebriti hollywood yang kecundang disebabkan AIDS.

Vokalis band Queen ini popular ini meninggal dunia disebabkan menghidap AIDS, Freddie menutup rapat rahsia penyakitnya itu sehinggalah sehari sebelum kematiannya Freddie membuka cerita bahawa dirinya telah lama menghidap penyakit maut tersebut.

Wanita jelita yang mendapat gelaran supermodel pertama di dunia, dan banyak menghiasi muka depan majalah Vogue dan juga Cosmpolitan ini juga tumpas dengan penyakit AIDS. Gia menghidapi penyakit ini kerana berkongsi jarum suntikan dadah.

Bintang hollywood ini dijangkiti penyakit AIDS semasa melahirkan anak perempuannya Ariel, ia berlaku semasa melakukan pemindahan darah.

Tambah menyedihkan, anak perempuannya meninggal dunia disebabkan AIDS kerana dijangkiti menerusi susu badan yang diminum Ariel. Tidak lama kemudian Elizabeth mengandungkan anak lelakinya Jake, sayangnya bayi tersebut juga dijangkiti AIDS dari dalam rahim lagi.

Setelah kematian anak perempuannya pada tahun 1988, Elizabeth menjadi aktivis AIDS dan menubuhkan yayasan Elizabeth Glaser Pediatric AIDS bagi meningkatkan kesedaran HIV/AIDS pada kanak-kanak.

Elizabeth menghembuskan nafas pada tahun 1994 kerana komplikasi AIDS, meski pengasas yayasan telah tiada tetapi pertubuhan tersebut tetap hidup sehingga kini bagi membantu mangsa AIDS diseluruh dunia.

Aktres jelita ini merupakan pelakon hollywood pertama yang meninggal dunia disebabkan AIDS, aktres popular era 60-an ini mendapati dirinya menghidap AIDS pada tahun 1988.

Dan setahun sebelum kematiannya, ahli keluarga dan rakan rapat mengesyaki Amanda menghidap penyakit tersebut dari suaminya yang meninggal dunia sebab AIDS pada tahun 1985.

Remaja dinobatkan sebagai maskot dan juga poster kebangsaan AIDS, Ryan menghidapi AIDS kerana terdapat jangkitan dalam darah. Pada saat orang ramai terutama rakan sekolah mengetahui keadaan Ryan, ramai yang memulaukannya.

Keadaan yang dihadapi oleh Ryan membuatkan dirinya dan ahli keluarga bangkit dan ingin berikan kesedaran serta fakta sebenar tentang AIDS kepada orang ramai. Ryan meninggal dunia semasa berusia 18 tahun akibat komplikasi AIDS yang dihidapinya.

Selepas kematian Ryan, kongres Amerika Syarikat menubuhkan program terbesar yang dikenali sebagai Ryan White CARE Act bagi membantu individu yang menghidapi HIV/AIDS.

Penyakit AIDS memang merupakan penyakit pembunuh tetapi itu tidak bermakna untuk masyarakat memulaukan mereka, sebaliknya mereka perlukan bantuan bagi menghadapi penyakit ini seumur hidup.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GAMBAR] Sedih… Tular Foto Nia Ramadhani & Ardi Bakrie Memakai Baju Tahanan

Pelakon popular Indonesia, Nia Ramadhani bersama suaminya, Ardi Bakrie, dan pemandu mereka telah disahkan sebagai suspek dalam kes pengambilan dadah jenis syabu.

Malam tadi (8/7), ketiga-tiganya telah dibawa keluar dari Polres Metro Jakarta Pusat (Central Jakarta Metro Police).

Suami kepada Nia Ramadhani, Ardi Bakrie dilihat berjalan keluar, kemudian disusuli dengan Nia Ramadhani dan ZN, pemandu mereka. Ketiga-tiganya dilihat memakai baju tahanan berwarna merah dan memakai topeng pelitup muka.

Nia Ramadhani ditangkap oleh pihak polis di rumahnya yang terletak di kawasan Pondok Pinang, Kebayoran Lama, Jakarta Selatan, pada petang Rabu (7/7), dengan 0.78 gram dadah jenis syabu bersamanya. Selain itu, pemandu Nia Ramadhani juga turut ditangkap oleh pihak polis.

Pada malam harinya, Ardi Bakri datang menyerah diri di Polres Metro Jakarta Pusat (Central Jakarta Metro Police). Ketiga-tiganya kemudian melalui ujian air kencing dan disahkan positif dadah jenis syabu.


Suhu Badan Tinggi! Rebecca Nur Al-Islam Mohon Doa Buat Suami & 6 Orang Anak Positif Covid-19

Pada petang Khamis(8 Julai 2021), industri hiburan dikejutkan dengan khabar berita mengejutkan mengenai keluarga pelakon Datin Rebecca Nur Al-Islam apabila dia memaklumkan tujuh anggota keluarganya serta tiga pembantu rumah telah disahkan positif COVID-19.

Menerusi hantaran di laman Instagram nya, Rebecca berkata suami dan enam orang anaknya telah disahkan positif setelah menjalani ujian saringan. Manakala dia dan dua orang anaknya serta beberapa orang lagi pembantu rumah mereka mendapat keputusan negatif.

“Assalammualaikum dukacita di maklumkan pada hari ni iaitu hari Khamis, saya Mummy Becca mewakili En Suami serta seisi keluarga ingin memberitahu keluarga kami diserangi penyakit Covid-19.

Di dalam keluarga kami yang positif suami, Dato Norazam dan anak kami enam orang positif. Pembantu kami positif tiga orang. Dengan itu, saya tersangat sedih sekarang ini dan terlalu berduka cita.

Tapi apapun saya bersyukur, Alhamdulillah diri saya sendiri Mummy Becca negatif. Dan dua orang anak saya negatif. Tiga orang pembantu saya juga negatif.

Minta maaf jika ada close contact” dedah Rebecca

A post shared by ❤AllahSwt❤BBA student 👩🏻🎓 (@rebeccanuralislamahmad)

Dalam hantaran terbaharu sebentar tadi, Rebecca turut meluahkan rasa sedih dan bimbang akan keadaan keluarganya terutama suami dan anak-anak mereka yang masih kecil apabila badan mencatat suhu yang tinggi.

“Kids and Hubby Their Temperature.39,40,41 c..Ya Rabbi ..

~Someone sent me this DOA.thank you
And MUMMYBECCA share With All Of You ~Ameen Allahuma Ameen

Dalam pada itu, rata-rata pengikut Rebecca meluahkan rasa sedih apabila mengetahui mengenai berita tersebut. Menitipkan doa agar semuanya sembuh seperti sedia kala, mereka turut berharap agar Rebecca terus kuat menghadapi ujian tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


22 Tahun Berlalu! Ini Kronologi Pembunuhan Kejam Along Spoon Yang Generasi Sekarang Mungkin Tak Tahu

Siapa masih ingat dengan kisah pembunuhan kejam yang melibatkan penyanyi Along Spoon sekitar tahun 90-an? Popular dengan lagu “Rindu Serindu Rindunya”, tak dinafikan ini antara lagu yang paling hit ketika itu.

Along atau nama sebenarnya Sabi’ul Malik Shafie iaitu vokalis utama kumpulan Spoon dilaporkan hilang selama 10 hari. Pelbagai spekulasi timbul tetapi kehilangannya mula terjawab apabila pihak polis menjumpai mayatnya dalam sekarung guni.

5 Disember 1999, Along (mangsa) telah menaiki sebuah teksi bersama seorang anggota polis Lans Koperal Mohamed Ya’cob (suspek) menuju ke sebuah kawasan sunyi di lereng bukit di Kilometer 28, Jalan Kuala Klawang-Genting Peras, Jelebu, Negeri Sembilan.

Sepanjang perjalanan ke kawasan tersebut, berlaku perbalahan di antara mereka sehinggakan suspek menggunakan kekerasan fizikal dengan mengetuk kepala Along mangsa. Melihatkan kejadian itu, pemandu teksi meminta suspek untuk tidak mencederakan mangsa.

Suspek mengarahkan pemandu teksi untuk menghentikan kereta dengan alasan mahu membuang air kecil. Pada masa yang sama, suspek mengheret mangsa keluar dan meminta pemandu teksi untuk pergi meninggalkan mereka berdua di situ.

Pemandu tersebut meninggalkan mereka berdua di tepi jalan dan meneruskan perjalanan. Tetapi pemandu teksi berpatah kembali ke lokasi tersebut kerana berasa tidak sedap hati dan hanya melihat suspek sahaja yang berada di tepi jalan.

Suspek kemudiannya menaiki semula teksi dan meminta pemandu untuk menghantarnya pulang. Ketika pemandu teksi itu bertanyakan tentang mangsa, suspek bertindak untuk diam diri.

Setelah 10 hari mangsa menghilangkan diri, ada saksi yang membuat laporan mengatakan suspek merupakan orang terakhir bersamanya. Suspek kemudiannya ditangkap tetapi mangsa belum ditemui lokasinya.

Sejak kejadian itu, keluarga mangsa sering menerima panggilan telefon di mana mereka diminta menyediakan wang tebusan RM500K untuk melepaskan mangsa. Polis kemudiannya mengesahkan ianya bukan kejadian culik, sebaliknya mangsa sudah dibunuh. Ketika itu, pasukan penyiasat mula menyoal siasat dan suspek memberitahu kisah sebenarnya.

“Mayat dia, saya isikan dalam guni telah saya campakkan tepi jalan dan saya setuju untuk tunjukkan tempat itu”, ujar suspek.

Polis terus bergerak ke lokasi kejadian dan menjumpai mayat mangsa yang sudah reput. Mangsa diikat seperti posisi janin dalam rahim dalam guni tersebut. Pihak forensik mendapati kematian mangsa disebabkan oleh jerutan pada leher.

Berdasarkan pembunuhan ini, suspek membunuh mangsa disebabkan oleh cemburu yang menjadi punca motif pembunuhan. Ketika berada dalam teksi, suspek bertanyakan pada mangsa tentang hubungan sulit dengan isterinya.

Ini kerana suspek pernah melihat mangsa bersama isterinya dalam sebuah kereta. Walaupun dinafikan oleh mangsa, suspek menjadi berang dan mula bertindak agresif sehingga terjadinya pembunuhan kejam ini.

Kes pembunuhan Along Spoon telah memakan masa selama 10 tahun untuk selesai. Sekadar info tambahan, keluarga mangsa mengalami kerugian kira-kira RM300K gara-gara panggilan palsu mengenai wang tebusan penculikan Along Spoon.


Hebat! 3 Selebriti Korea Ini Menjadi “Role Model” Jungkook BTS

Jungkook BTS bercakap mengenai selebriti Korea yang digemari menjadi role model pada dirinya. Anda ingin tahu siapakah selebriti Korea yang dimaksudkan? Scroll sampai habis okay!

Jungkook dikenali dengan fizikalnya yang berotot. Dan melalui rancangan khas, Let’s BTS, para ahli kumpulan yang lain bercakap mengnai fizikal Jungkook yang berotot, yang menyebabkan hos rancangan, Shin Dong Yup bertanyakan kepada Jungkook jika dia melihat Kim Jong Kook, yang terkenal kerana fizikalnya dan suka bersenam.

“Anda dilahirkan dengan badan yang berotot. Adakah role model anda Kim Jong Kook”- Shin Dong Yup

Jungkook kemudian berkongsi bahawa dia mahukan badan yang serupa dengan Kim Jong Kook, tetapi lebih lebih kurus.

“Saya mahukan badan yang sedikit kurus daripada Kim Jong Kook. Saya suka badannya”-Jungkook BTS

Jungkook memilih untuk menjadi penyanyi setelah menonton persembahan dari G-Dragon BIGBANG.

Dalam sebuah temu bual, Jungkook berkongsi bahawa dia suka menari. Suatu hari, dia mencari video tarian, dan kebetulan menemui video G-Dragon yang membuat persembahan di sebuah music show. Jungkook berpendapat G-Dragon kelihatan cool dan dia mula mempunyai keinginan untuk menjadi penyanyi.

Ini bukanlah kali pertama Jungkook bercakap mengenai G-Dragon, kerana ketika ditanya pemuzik mana yang dimahukan sebagai mentor, dia mengatakan bahawa ianya adalah G-Dragon!

Jungkook adalah fanboy terbesar rakan kumpulannya RM, dan melalui rancangan khas KBS Let’s BTS, Jungkook telah mempamerkan kasih sayang sepenuhnya pada RM.

Dalam rancangan itu, para ahli kumpulan diminta untuk berkata sesuatu yang baik mengenai ahli di sebelah mereka. Jungkook bercakap mengenai RM dan berkongsi bahawa RM menjadi sebabnya menyertai HYBE (dikenali sebagai Big Hit Entertainment). Jungkook melihat RM rapping dan berpendapat ianya sangat cool, dan terus menandatangani kontrak bersama syarikat itu.

Jungkook turut memuji kepimpinan RM dan berkongsi bahawa dia banyak belajar dari RM, mengenai muzik dan hal peribadi. Jungkook turut berharap RM dapat terus menjadi pemimpin dalam hidupnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Seram! 9 Artis Indonesia Ini Cerita Pengalaman Mistik Dirumah. Ada Yang Jumpa Pontianak?

Pengalaman seram ini boleh terjadi di mana-mana sahaja. Tetapi rumah sering menjadi lokasi yang sering diganggu oleh makhluk halus, tak kiralah rumah kecil atau besar.

Seperti artis Indonesia ini, mereka sering menanggap perkara ini hanyalah kebetulan sahaja tetapi bila berulang kali berlaku, memang menyeramkan! Nak tahu siapakah artis Indonesia tersebut? Baca perkongsian di bawah.

Pada tahun 2018, pelawak Sule berkata dia melihat hantu tanpa kepala buat pertama kali di kawasan rumahnya. Setelah memanggil pakar agama ke rumah, dia berkongsi hantu tersebut merupakan pengawal di kolam rumahnya. Cerita asalnya, hantu tersebut telah dirogol oleh lima orang lelaki ketika hidup, kemudiannya dibunuh dan dipenggal kepalanya.

Selain itu, dia juga berkata rumahnya sering dimasuki kelawar dan belatung yang berupa seperti pocong. Dia juga mendedahkan kaca tebal di rumahnya akan pecah tanpa sebab dan sering mendengar orang memanggil namanya.

Pelakon, Soimah menceritakan dia sering melihat makhluk halus ‘menyambut’ kepulangannya di kawasan rumahnya selepas habis kerja sekitar jam 1 pagi.

Dia berkata makhluk halus ini mempunyai dua rupa iaitu wanita yang cantik dan seorang wanita tua. Selain disambut oleh makhluk halus, Soimah akui dia pernah dirasuk di rumahnya sendiri.

Penyanyi dangdut, Cita Citata mendedahkan salah seorang staf labelnya yang mempunyai kelebihan deria keenam telah melihat pontianak di rumahnya.

Katanya sebelum ini pembantu dan adiknya sering ternampak sosok pontianak tetapi dia tidak mengendahkannya. Semuanya berubah apabila staf tersebut memberitahu dia selalu berjalan dan bercakap dengan pontianak tersebut dalam rumahnya.

Menetap sejak tahun 1998, pakar psikik memberitahu rumah Jeremy mempunyai lebih daripada 10 makhluk halus yang tinggal bersamanya. Jiran Jeremy juga pernah memberitahunya bahawa dia ternampak seorang wanita duduk di balkoni tingkat 3 rumahnya itu.

Ruben Onsu pula mengalami 2 kejadian mistik. Yang pertama adalah ketika dia baru balik dari kerja dan terus melihat isterinya, Sarwendah sebelum mandi.

Ketika mandi, Ruben melihat lantai dipenuhi dengan darah yang mengalir dari pahanya. Kemudian dia menyiram pahanya untuk mencuci darah tersebut tetapi dia tidak berasa sakit atau luka dan darah tersebut masih lagi mengalir.

Yang keduanya, Ruben dan Sarwendah sering diganggu oleh makhluk halus sekitar jam 2 pagi sehingga 4 pagi. Pelbagai jenis gangguan terjadi seperti rumah dibaling batu dan lampu dimatikan serta dibuka. Yang paling menakutkan adalah anak perempuannya hampir diserang oleh makhluk hitam yang bersaiz besar.

Menjemput Kumpulan Tanah Jawa ke rumahnya, Om Hao berkata di belakang Raditya Dika terdapat satu sosok berambut panjang yang tergantung iaitu Pontianak Merah. Menurut Om Hao, pontianak ini menganggu dan ia berasal dari pokok frangipani di hadapan rumah Raditya.

Selain itu, Raditya mendedahkan dia pernah ternampak genderuwo di tingkat 3 dalam rumahnya. Setelah menjemput pakar agama, Raditya dikatakan memiliki barang-barang yang mengundang makhluk halus seperti buluh dan batu seperti batu nisan di sudut rumahnya.

Sering diganggu oleh makhluk halus, rumah Jenny Cortez ini sebenarnya dibina di atas tanah perkuburan. Jenny berkongsi dia pernah didatangi oleh hantu wanita yang memakai pakaian berwarna hijau di tandas yang ketawa seperti pontianak.

Risa Sarawati berkata dia menyangkakan kejadian mistik itu merupakan mimpinya tetapi ianya kejadian yang betul. Ketika tidur, dia terdengar suara orang bernyanyi di belakangnya.

Pontianak bernama Asih itu kemudiannya menjilat bahunya sehingga basah. Menyedari kejadian itu, Risa berpusing dan ternampak Asih di belakangnya. Dia beerkata Asih memintanya untuk membuka tali di lehernya.

Penyanyi, Anang Hermansyah dan isterinya, Ashanty juga sering diganggu ketika tidur. Ketika melakukan Vlog dalam rumah anak Anang iaitu Aurel sering berkongsi dia melihat sosok wanita di taman rumahnya. Malah ada juga sosok yang berdiri di tingkap dan buku-buku di rak terjatuh dengan sendiri.

Walaupun rumah mewah dan selesa, tetapi kalau kerap diganggu memang menakutkan betul tak? Di antara 9 cerita di atas, yang mana lebih menyeramkan?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bau Hanyir & Paling Busuk Di Dunia! Kisah Bandaraya St. Mary Yang Ramai Tak Tahu

Tak boleh bayangkan bagaimana orang ramai boleh hidup dan hidu bau hanyir sos makanan laut selama 19 tahun! Apatah lagi, bau tersebut meliputi seluruh bandar St.Mary yang terletak diantara wilayah Newfoundland dan Labrador, Kanada.

Sekitar tahun 2002 syarikat perusahaan makanan laut Atlantic Seafood Sauce menutup kilang pemprosesan di bandar St. Mary, dan semua makanan laut yang terbiar selama 19 tahun itu menjadi punca mengapa seluruh bandar St. Mary sehingga kini diselubungi bau hanyir dan busuk.

Dimaklumkan lebih 100 tong sos ikan telah terbiar di kilang tersebut sejak tahun 2002, jadi tidak hairanlah mengapa satu bandar boleh berbau busuk, hanyir dan hamis kerana sos tersebut telah terperap belasan tahun.

Paling menyedihkan pemilik kilang tidak bertanggungjawab melupuskan sos ikan terbabit, sebaliknya meninggalkan puluhan tong berisi sos ikan busuk di bandar tersebut.

Hasilnya kualiti udara di bandar terbabit diklasifikasikan sebagai udara tidak sihat, dan mampu mengancam kesihatan penduduk bandar St. Mary.

Sejak bau hanyir sos makanan laut di bandar St. Mary tercemar, seluruh penduduk bandar tersebut harus memakai topeng pelitup muka jenis N95 setiap hari bagi mengelak menghidu bau tersebut.

Pihak berkuasa St. Mary bukan tidak pernah mengupah pekerja untuk membersihkan sisa sos makanan di kilang tersebut.

Tetapi ramai pekerja pembersihan tidak mahu melakukannya kerana keadaan di kilang tersebut terlalu teruk, bau yang menusuk, dan menjijikan membuatkan sisa makanan laut di kilang tersebut tidak berjaya dilupuskan sehingga hari ini.

Memang tak boleh bayangkan keadaan di sana, dengan pencemaran bau sos makanan laut sudah berbelasan tahun tersebar mencemari udara bandaraya St. Mary nasib baik di Malaysia tak macam ini.


“Hang Ingat Kami Buta Perut?”- Janna Nick ‘Sound’ Kerajaan

Kes harian COVID-19 tertinggi iaitu 8868 kes semalam, pelakon Janna Nick meluahkan rasa kesalnya dengan tindakan pihak kerajaan. Menerusi story Instagramnya, ini antara luahan pelakon tersebut;

Pelakon Janna Nick menggesa pihak kerajaan untuk bertindak dengan segera bagi mengekang penularan wabak dalam negara. Ujarnya tindakan kerajaan pada ketika ini telah membuatkan ramai rakyat Malaysia berasa kesal.

Walaupun pelbagai inisiatif dan strategi dilakukan seperti Perintah Kawalan Pergerakan (PKP), Darurat dan sebagainya kes harian COVID-19 tetap naik mendadak. Tegasnya pihak kerajaan tidak mempunyai pelan yang jelas dan sentiasa bersikap acuh tak acuh yang membuatkan negara berada dalam keadaan yang teruk dan membuang masa.

Tambah Janna, tempoh PKP yang panjang telah membuatkan ramai rakyat mengalami kesan buruknya. Dia juga berkata kanak-kanak merupakan antara golongan yang terkesan kerana tidak mendapat pendidikan awal dengan sempurnya seperti yang sepatutnya.

“Anak-anak kecil yang tak dapat pendidikan awal dengan sempurna! Apa akan jadi dengan generasi akan datang?”, tulisnya di Instagram.

Selain itu, Janna juga akui golongan usahawan tidak lagi dapat meneruskan perniagaan dan membayar gaji pekerja seperti kebiasaannya. Akhirnya mereka terpaksa membuat keputusan untuk memberhentikan pekerja atau menutup perniagaan kerana tiada sumber pendapatan.

“Business business owner ni apa cerita? Staff semua nak makan! Gaji kena bayar. Overhead cost! Hang ingat kami ni buta perut macam hampa. Boleh tidoq lena kalau tak bayar gaji depa?”, kongsi pelakon itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Artis Wanita Popular Perampas Suami Orang? Adik Ipar Dedah Perangai Sebenar

Baru-baru ini menerusi media sosial, seorang netizen telah mendakwa bahawa seorang pelakon dan bekas penyanyi wanita berkumpulan popular suatu ketika dahulu dikatakan sebagai seorang “mata duitan dan pemecah belah rumah tangga orang”.

Walaupun netizen ini ada menyebut nama artis tersebut, kami mengambil langkah menyembunyikan identitinya bagi menjaga privasi untuk semua pihak.

Netizen ini mendakwa artis tersebut bermain cinta dengan abangnya ketika masih mempunyai isteri.

“** mula bermain cinta, padahal my brother was still married his wife. Bila tengah hangat bercinta tu, tiba2 my brother decided nak berpisah dengan wife dia. Angkara siapa? Wallahualam. Korang baca story ni sampai habis then you can judge.”-Netizen

Tidak lama selepas artis wanita ini berkahwin dengan abang netizen ini, tersebar berita bahawa bahawa pelakon ini merampas suami orang, namun ditentang dengan keras oleh pelakon wanita tersebut.

“Tak lama tu dorang kahwin, and ada keluar berita dia rampas suami orang. Which is 100% true. Dia tentang sekeras-kerasnya dia cakap my brother duda. Padahal dia tahu the facts. Mentang-mentang pilot, main sauk je ke?”-Netizen

Selepas dikatakan berkahwin senyap-senyap, suami kepada pelakon ini yang bekerja sebagai juruterbang dikatakan harus menjalani pembedahan thyroid (tekak), dan tidak boleh bekerja selama hampir 3 bulan.

“Few months after kahwin, my brother kena operate thyroid (tekak), dalam 3 bulan kot tak boleh kerja. Masa kiteorang melawat kat hospital, tanya macam mana keadaan my brother. Dia jawab macam ni lah keadaan dia, kalau 3 bulan tak boleh fly, maknanya kiteorang makan pasir jelah.”-Netizen

Sedikit demi sedikit pelakon dan bekas penyanyi wanita berkumpulan popular mula menunjukkan belang dan dikatakan mula sibuk mengambil tahu mengenai bisnes dan harta ibu mertuanya.

“Sikit-sikit dia makin tunjuk belang. Baru kahwin few months, dia sibuk korek2 pasal business & harta my mum. Dia suka korek2 dari staff my mum (someone close to my family”-Netizen

Pelakon wanita juga dikatakan mula melaga-lagakan antara adik-beradik suaminya dan berkata ibu mertuanya bersikap tidak tidak adil terhadap anak-anak.

“Mula dah permainan dia. Dia start domba laga2 kan kiteorang adik beradik. Dia cakap my mum tak adil dengan anak sendiri. Sebab adik beradik lain semua ada business letak nama masing2, sedangkan husband dia tak dapat apa2.”-Netizen

Netizen ini turut menambah bahawa pelakon ini turut menjatuhkan suaminya di hadapan ibu mertua setiap kali berbual.

“Tiap kali sembang dengan my mum, asyik menjatuhkan suami dia, cakap keburukan suami dia depan my mum. Sikit2 orang sabar, lama2 orang menyirap. Dari situ kiteorang mula menyampah dengan dia, baru masuk family dah sibuk2, nak atur hidup orang, nak tahu semua benda, baru kahwin, dan tunjuk biadab.”-Netizen

Pelakon ini turut dikatakan sangat busuk hati dengan bekas isteri suaminya dan risau suaminya akan kembali semula kepada bekas isterinya itu.

“Dia sangat busuk hati dengan abang i punya ex wife. Eh dia yang rampas laki orang, dia nak menggelupur kenapa? Dia risau ex wife abang i selalu datang rumah kiteorang, takut abang i terpikat balik kot kat ex wife dia. Hello, dah anak diorang (nephew) tu kiteorang yang jaga, mestilah mak dia selalu datang sini. Sebab kiteorang jenis hidup tak bermusuh.”-Netizen

Netizen ini turut menambah bahawa pelakon wanita berusaha memburukkan bekas isteri suaminya untuk dibenci oleh semua orang.

“Punyalah dia usaha macam2 nak burukkan ex wife abang i ni. Nak bagi kiteorang semua benci kat dia. Sebab apa? Sebab dia rasa insecure, dia rasa selagi kiteorang bercontact dengan ex wife abang i selagi tu kiteorang tak boleh terima dia dalam hidup kiteorang. Padahal, perangai dia tu yang kena ubah, buat la perangai elok bila masuk keluarga orang. Baru orang boleh terima.”-Netizen

Pelakon wanita ini turut dikatakan telah memfitnah ibu mertuanya melakukan sihir terhadapnya.

“Tahun 2020, awal tahun tu, my brother kena kerja kat oversea kejap for few months. So ada satu hari, kiteorang nak melawat la ** dengan ** kat rumah dorang. Masa birthday ** yang lepas kiteorang tak sempat beli hadiah, so kiteorang belikan hadiah. Petang tu kiteorang pergi Pavilion, my mom cakap beli rantai emas la. Maghrib tu terus pergi rumah dia bagi rantai tu. Few months lepas tu, abang i balik Malaysia, tanya la nak tengok rantai tu, dia kata dia dah jual rantai tu. Sebab dia pergi tengok kat Ustaz, rantai tu ada benda tak elok, and benda tu datang dari family i. Kira dia nak kata kiteorang hantar sihir pada dia la.”-Netizen

Macam-macam lah cerita yang keluar pasal artis wanita ini. Tapi sebagai pembaca kita belum tahu kesahihannya. Walaubagaimanapun, artis wanita ini memang dikenali dan kalau dalam drama, dia sering membawa watak wanita lembut. Baru-baru ini, artis wanita ini turut menjadi sebutan kerana gosip kononnya dia menjalinkan hubungan intim dengan seorang pelawak popular.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Sangka! Rupanya Ini Suspek Yang Selalu ‘Shopping’ Syabu Untuk Nia Ramadhani

Masih tular mengenai isu Nia Ramadhani dan suaminya Anindra Ardiansyah Bakrie mengambil dadah jenis syabu, menerusi siasatan Polis Metro Jakarta Pusat pemandu peribadi pasangan selebriti itu mengakui membelikan dadah untuk pelakon tersebut.

Dipetik dari Merdeka.com, pemandu peribadi yang dikenali dengan huruf ZN membocorkan rahsia bahawa pelakon sinetron popular Bawang Putih Bawang Merah itu sering menyuruhnya membeli dadah jenis syabu.

Ketua Polis Narkotik Metro Jakarta Pusat, Kompol Indraweny Panji Yoga memberi maklumat siasatan terbaru bahawa pemandu selebriti tersebut mengakui sering menjadi orang tengah untuk membeli dadah.

“Iya betul Nia selalu menyuruh ZN untuk membeli” ucap Panji

Menerusi siasatan Ketua Polis Narkotik, ini bukan pertama kali ZN membeli dadah untuk selebriti berkenaan tetapi sudah berkali-kali, justeru itu tidak menghairankan pihak polis menjumpai alat menghisap syabu (bong) di rumah pasangan suami isteri terbabit.

Dan menemui dadah jenis syabu seberat 0.78 gram, yang dijual dengan harga 1.5 juta rupiah atau RM432 di kenderaan pemandu tersebut.

Kini pihak polis sedang memburu pembekal dadah yang menjual dadah tersebut kepada Nia dan suaminya, kes ini masih dalam siasatan polis Indonesia.


“Saya & Ibu Individu Berbeza”- Cik B Beri Pesanan Kepada Netizen Yang Mengecam Ibunya

Isu Datuk Seri Vida (DSV) yang masih hangat diperkatakan kerana kenyataannya terhadap segelintir rakyat yang kehilangan pendapatan untuk tidak berharap sepenuhnya kepada bantuan ‘bendera putih dan menyarankan agar mereka berusaha mencari rezeki untuk keluar dari kesusahan.

Anak kepada Datuk Seri Vida, Cik B turut terkena tempias apabila seorang netizen mahunya memahami dengan lebih baik mengapa orang mengecam ibunya mengenai isu minta bantuan.

“Saya harap anda dapat memahami dengan lebih baik mengapa orang yang mengecam ibu anda mengenai isu minta bantuan.”-Netizen

Cik B kemudian membalas komen netizen tersebut dengan memberitahu bahawa dia dan ibunya adalah dua individu yang berbeza.

“Dan saya harap orang faham bahawa saya dan ibu adalah dua individu yang berbeza. Dia berhak mempunyai pendapat tetapi itu tidak bermaksud kami mempunyai pandangan yang sama.”-Cik B

Cik B menambah bahawa ibunya adalah insan yang luar biasa dan dia tetap menghormati ibunya.

“Mama adalah orang yang luar biasa dan saya tetap menghormatinya. Terima kasih”-Cik B


Bengang Bila KKM Kata Kesesakan Di CAC Adalah ‘Fake News’, Pesakit Ini Tunjuk Bukti!

Tular di media sosial di mana netizen berang dengan dakwaan Kementerian Kesihatan Malaysia (KKM), yang menafikan keadaan sesak dengan orang ramai di Pusat Penilaian Covid-19 (CAC) di Stadium Melawati Shah Alam semalam.

Ramai pengguna sosial media meluahkan rasa tidak puas hati mereka di Twitter terhadap KKM mengenai foto viral, yang menunjukan Pusat Penilaian Covid-19 sangat sesak dan orang ramai beratur panjang adalah palsu dan tidak benar.

“@KKMPutrajaya seriuslah KKM cakap palsu?? Aku salah seorang dari mereka kot hari ini. Malah staf bertugas pun cakap hari ini hampir 2K yang daftar di Selangkah CAC ini. Weh KKM kot kasi RT gais biar semua orang tahu ini betul bukan palsu” ciap Faizol di Twitter

Selain pengguna Twitter bernama Faizol, seorang lagi pengguna twiiter yang dikenali sebagai Lim turut menyatakan foto yang tular itu adalah benar kerana dirinya sendiri berada di stadium tersebut.

“Apa yang palsu babi? Aku pun pernah hadap semua ini sampai beratur panjang macam nak mampus dekat stadium itu. Hari ini kawan aku daftar pun penuh yang sama juga. Apa yang kau nak berahsia sangat ini” ciap Lim di Twitter

Kecoh dengan isu foto viral di Pusat Penilaian Covid-19 yang sesak dengan orang ramai adalah palsu, KKM tampil memberi keterangan semula dengan menyatakan terdapat kekeliruan yang berlaku di pusat terbabit.

“Berlaku sedikit kekeliruan berkenaan situasi sebenar di Pusat Penilaian Covid-19 (CAC) di Stadium Malawati, Shah Alam yang dimuatnaik semalam. Ketiga-tiga gambar yang dikongsikan KKM adalah diambil pada hari yang sama Khamis, 8 Julai 2021.

Situasi di sebelah pagi adalah terkawal dan lengang. Namun, situasi mula sesak pada waktu tengahari dengan kehadiran positif Covid-19 untuk penilaian lanjut.” Tulis KKM di laman Facebook

Ekoran isu stadium sesak dengan orang ramai, KKM menasihati agar orang ramai untuk datang di sebelah pagi bagi mengelakkan kesesakan di pusat penilaian berkenaan.

Bukan itu saja, Kementerian Kesihatan Malaysia juga memohon maaf terhadap kekeliruan yang berlaku dan menimbulkan salah faham orang ramai.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Foto Pesona Kohinoor, Bekas Ratu Cantik Malaysia Yang Ditahan Polis Kerana Dadah

Akhirnya teka-teki siapkah bekas ratu cantik Malaysia yang ditahan polis semalam, terjawab. Kohinoor Damodaran Kaittiani, 29, juga dikenali dengan nama Kohinoor Kaur didakwa di mahkamah majistret Petaling Jaya hari ini dengan menumbuk seorang polis dan penyalahgunaan dadah.

Dipetik dari NST, Kohinoor mengaku tidak bersalah atas kedua-dua pertuduhan itu di hadapan hakim Zhafran Rahim Hamzah.

Menurut kertas pertuduhan, tertuduh didakwa menggunakan kekerasan dengan menumbuk Koperal Sharularifin Sarmadan dekat Jalan Universiti kira-kira jam 3 pagi, Khamis.

Pada yang tak mengenali, Kohinoor yang merupakan Miss Cosmopolitan World Malaysia 2015 dan finalis Miss Universe Malaysia 2015,  lihat beberapa foto Kohinoor, ternyata memang cantik dan menawan.

Dia didakwa mengikut Seksyen 353 Kanun Keseksaan yang boleh membawa hukuman penjara maksimum dua tahun atau denda atau kedua-duanya jika sabit kesalahan.

Dia juga dituduh menyalahgunakan dadah berbahaya Tetrahydrocannabinol di ibu pejabat polis Petaling Jaya pada pukul 2 petang pada tarikh yang sama.

Kesalahan itu termasuk di bawah Seksyen 15 (1) (a) Akta Dadah Berbahaya 1952 yang memperuntukkan hukuman penjara maksimum lima tahun dan denda RM20,000 jika sabit kesalahan.


Ada Ketagih Tangkap Katak? 5 Selebriti Ini Mempunyai Hobi Yang Aneh!

Selebriti sama seperti kita dan mempunyai pelbagai minat dan hobi di luar waktu bekerja. Ketika mereka tidak menjalankan shooting, pastinya golongan selebriti ini akan melakukan aktiviti yang digemari oleh mereka. Menurut The Things, berikut adalah 5 selebriti yang mempunyai hobi yang aneh.

Bintang Charlie and the Chocolate Factory ini mengakui bahawa dia tinggal dengan bersama pelbagai jenis anak patung dari Barbie di rumahnya.

Ada sesetengah patung tersebut adalah edisi terhad dan dia juga berjaya mendapatkannya. Dia juga mengakui bahawa dia kadang-kadang bermain anak patung ini bersama anak-anaknya.

Hobi pemain bola sepak Cristiano Ronaldo tidak kurang pelik daripada artis lain. Cuba bayangkan, dia sanggup menghabiskan wang dan masa hanya untuk bermain bingo!

Menurut The Things, tidak hanya bermain secara manual, Cristiano juga mempunyai versi Bingo DVD yang terbukti dapat membantunya belajar bahasa Inggeris.

Hobi Simon Cowell mungkin dianggap paling aneh. Dia mempunyai dengan memanjat dan menggantungkan dirinya di dahan pokok. Hampir setiap hari dia akan melakukan aktiviti ini. Selain itu, dia juga merupakan peminat cerita kartun.

Siapa sangka Taylor Swift mempunyai hobi yang sangat feminin. Dia mengakui bahawa dia sering membuat bola salji dengan tangannya sendiri.

Menurut The Things, meskipun tidak secantik yg dihasilkan di kedai, baginya dapat menyiapkan merupakan sesuatu yang sangat memberikan kepuasan kepadanya.

Paris Hilton juga mempunyai hobi yang aneh. Dia gemar menangkap katak ketika waktu lapang sehingga ketagihan. Setelah selesai menangkap katak, dia akan melepaskannya kembali untuk elakkan katak itu diseksa.

Ini adalah 5 selebriti yang mempunyai hobi yang agak pelik. Mungkin lebih ramai selebriti di luar sana yang mempunyai hobi sebegini cuma tidak didedahkan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Seram! 5 Rumah Selebriti Terkenal Ini Dikatakan Mempunyai Aura Mistik

Selebriti dan rumah besar tidak dapat dipisahkan. Terutama bagi selebriti yang mempunyai nama besar di dalam dunia seni. Meskipun mempunyai rumah besar dan mewah, menurut Hello, 5 selebriti ini seringkali dikatakan di gangu oleh ‘penampakan’ di kediaman mereka.

Penyanyi lagu ‘Hello’, Adele mengakui bahawa rumah mewah klasik miliknya di West Sussex, London, England berhantu apabila dia sering mendengar suara-suara yang tidak diketahui asal usulnya.

Dia juga mengatakan bahawa dia merasa sangat takut jika melalui salah satu lorong dirumahnya sehinggakan dia terpaksa mengupah penjaga wanita untuk menemaninya ketika berada di rumah. Kini rumah tersebut telah dijual.

Walaupun dia tidak pernah melihat hantu di rumahnya, bekas anggota Take That itu pasti bahawa semangat permaisuri terakhir Raja Henry VIII tinggal bersamanya.

Menurut Hello, dia mengatakan bahawa dia dapat merasakan kehadiran permaisuri ketika dia tinggal di rumah yang dibeli pada tahun 2007. Selain hantu, dia yakin pernah melihat penampakan UFO di rumah tersebut.

Sebelum meninggal dunia, salah satu kediaman mewah Michael Jackson di Neverland Ranch telah menjadi perhatian ramai orang. Dikatakan rumahnya yang berada di Neverland semakin diabaikan sejak kematian Michael Jackson pada tahun 2009.

Terdapat video menunjukkan bayangan hitam bergerak melintasi koridor dari kiri ke kanan, kemudian hilang secara tidak sengaja ditangkap pada kamera semasa siaran langsung di program televisyen CNN, ‘Indise Neverland’.

Pelakon cantik serba boleh Marilyn Monroe meninggal dunia di kediaman peribadinya di Brentwood, LA, Amerika Syarikat pada tahun 1962. Dia ditemui mati di bilik tidurnya kerana terlalu banyak mengambil pil tidur.

Menurut Hello, sejak kematiannya, pengawal dan penghuni rumah tersebut mengaku telah melihat kelibat Marilyn di beberapa penjuru rumah tersebut. Salah satunya adalah di kolam renang halaman belakang. Sehingga kini, rumah tersebut dikatakan masih menghantui penghuninya.

Sebelum meninggal pada tahun 2011, penyanyi Amy Winehouse tinggal di sebuah flat di London Utara. Dia mengaku diganggu oleh hantu dalam bentuk seorang budak lelaki yang muncul kepadanya.

Amy sendiri sangat takut sehingga dia tidak mahu mengubahsuai salah satu bilik yang dipanggil ‘tempat rehat si kecil’. Sementara itu, beberapa saudara Amy telah mendengar rintihan manusia dan raungan binatang sehari sebelum kematian Amy.


Akhirnya Nia Ramadhani Buka Mulut Isu Penyalahgunaan Dadah

Baru baru ini kecoh mengenai kisah Nia Ramadhani dan suami ditahan polis disebabkan penyalahgunaan dadah. Akhirnya Nia membuka mulut terhadap kes penyalahgunaan dadah yang menjeratnya.

Di petik dari CNN Indonesia, Nia secara khusus menyatakan permintaan maafnya kepada seluruh ahli keluarganya, sahabat, rakan-rakan dan semua pekerjanya.

Petang ini, izinkan saya dengan sepenuh hati untuk menyampaikan permintaan maaf yang mendalam kepada semua pihak yang berkenaan

Sambil menangis, dia juga turut mengatakan apa yang dia lakukan dalam kes ini bukanlah contoh terpuji.

Saya, Nia Ramadhani Bakrie, mengakui bahawa apa yang saya lakukan bukanlah contoh terpuji. Sebagai manusia saya sedar bahawa saya harus memberi contoh yang baik untuk anak-anak saya dan orang-orang di sekeliling saya.

Nia berharap agar semua pihak dapat memaafkannya, terutama ibu bapa dan keluarga besarnya. Sambil menangis, dia juga berharap agar anaknya dapat memaafkan tindakannya itu.

Nia mengatakan bahawa dia akan bekerjasama dan mengikuti proses undang-undang yang telah ditetapkan oleh pihak polis. Kenyataan Nia ini adalah yang pertama setelah dia ditangkap polis. Sebelum ini Nia dan suaminya, Ardi Bakrie telah ditangkap di atas kesalahan penggunaan dadah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bekas Pekerja Dedah Personaliti Putera Harry Dan Meghan Markle

Seorang wanita bernama Catherine St-Laurent berkongsi kisahnya dengan orang ramai mengenai pengalamannya bekerja dengan Putera Harry & Meghan Markle. Menurut Insert Live, Catherine ketika itu adalah ketua pekerja untuk pasangan Harry dan Meghan.

Menerusi temubual The Cut, Cathrine menyatakan bahawa pasangan ini merupakan pasangan yang sangat berbakat untuk dijadikan sebagai pemimpin.

Ini benar-benar pengalaman yang luar biasa kerana kedua-duanya sangat berbakat sebagai pemimpin kreatif. Saya sangat bersyukur kerana berpeluang dan bersama mereka dalam perjalanan mereka. Masa yang saya habiskan bersama mereka sangat memuaskan dalam hidup saya.

Catherine menambah bahawa Duke dan Duchess of Sussex ini berpotensi menjadi pasangan yang sangat berpengaruh.

Saya boleh mengatakan mereka berpotensi menjadi pemimpin sosial yang berpengaruh kerana saya benar-benar menantikan mereka dan ingin menjadi menjadi sebahagian daripada pengalaman itu.

Setelah Harry dan Meghan telah mengumumkan bahawa mereka menarik diri sebagai anggota keluarga kerajaan Britain dan pindah ke California, Catherine telah dilantik sebagai pengarah eksekutif organisasi amal kedua pasangan itu, Archewell Foundation.


5 Fakta Tentang Pemergian Benjy Ibrahim, Pernah Mengadu Cara Layanan Di Penjara Medan

Berita bekas pelakon, Benjy Ibrahim meninggal dunia pagi tadi mengejutkan dunia seni tanah air tidak terkecuali dari negara seberang.

Pemergian Benjy pada usia 42 tahun akibatsakit  asma diratapi semua sahabat dan rakan artis yang turut mengucapkan salam takziah buatnya. Berikut 5 fakta tentang kematian Benjy yang kami rangkumkan dari pelbagai sumber.

Menurut laporan dari Astro Awani, anak lelaki kepada Allahyarham Azean Irdawaty menghembuskan nafas terakhir di sebuah hospital di Medan, Indonesia pada hari ini, Ahad 11 Julai 2021.

Selepas mendengar khabar berita duka ini, difaham ayah Benjy, Khairil Anwar Zainal Mukhtar Rashidi sedang mendapatkan bantuan dari pejabat Konsulat Jeneral Malaysia di Medan, Indonesia untuk pengurusan jenazah.

Sebelum pemergian Benjy, Setiausaha Agung Seniman, Mohd Hafiz Mohd Nafiah sempat menghubungi aktor berbakat ini. Katanta Benjy mengalami masalah asma dan alat sedut (inhaler) yang dia perlukan kosnya agak mahal di sana.

Menurut Hafiz, harganya sekitar RM300 dan pihak penjara tidak menyediakan ubat ini kerana jenis yang digunakan itu bukan seperti biasa.

Seperti yang dilaporkan di Astro Awani, pada Disember 2018, Presiden Seniman, Zed Zaidi pernah melawat Benjy di penjara berkenaan. Ini disusuli kunjungan Mohd Hafiz yang memberi sumbangan kepada pelakon terbabit, April tahun 2019.

Dalam pertemuan itu, Hafiz  bimbang akan kesihatan mental Benjy yang telah lebih tiga tahun menerima hukuman di penjara itu. Kataya, pada masa itu Benjy dikatakan dia agak tertekan . Ini kerana penjara di sana sangat berbeza jika dibandingkan dengan fasiliti, keselesaan  dan cara layanan dan sebagainya di Malaysia.

Untuk info, Pada 18 Oktober 2017, Benjy dijatuhkan hukuman penjara selama 11 tahun tiga bulan selepas didapati bersalah oleh Mahkamah Daerah Medan, Indonesia. Benjy dituduh memiliki dadah jenis methaphetamine seberat 4.5 gram yang disembunyikan pada bahagian duburnya.

Benjy merupakan seorang pelakon lelaki popular pada era 90an di Malaysia. Beliau merupakan anak lelaki tunggal pelakon dan dramatis terkenal, Allahyarhamah Azean Irdawaty. Benjy mula dikenali sebagai pelakon sejak zaman kanak-kanak lagi iaitu melalui filem Perempuan (1988).

Dia berkahwin dengan Safiya Stephanie Kar-Leng Leen namun bercerai pada tahun 2013 dan mempunyai seorang anak, Firdaus Juan Benjamin berusia 16 tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Artis Bodoh”- Rita Rudaini Teruk Dikecam Gara-Gara Tidak Setuju Warga Emas Dipaksa Ambil Vaksin

Pelakon Rita Rudaini teruk dikecam di media sosial gara-gara pendapatnya mengenai warga emas tidak patut dipaksa menerima suntikan vaksin COVID-19 telah mencetuskan rasa kecewa serta amarah warganet.

Menerusi Insta-story nya, Rita atau nama sebenarnya Rita Rudaini binti Mokhtar,45 berkata orang ramai tidak seharusnya merisikokan ibu bapa mereka yang berstatus warga emas untuk menerima suntikan vaksin. Malah jelas Rita, ia hanya akan menyukarkan keadaan kerana ada diantara ibu atau bapa perlu diangkat dan disorong di atas kerusi roda hanya untuk menerima vaksin.

Susulan namanya teruk dikecam, Rita tampil membalas komen beberapa netizen yang menggelarkannya sebagai golongan anti-vaksin. Tegas Rita, dia bukan cuba untuk bersikap anti vaksin sebaliknya percaya ada ubat-ubatan yang lebih baik di luar negara.

“Vaksin ini pun belum dapat kelulusan lagi dan masih under trial until 2023.
“Kalau aku anti vaksin, takde la aku pi cucuk vaksin kat anak-anak aku dulu dan aku pun divaksin masa kecik. Tak payah gigih nak kumpul dosa kering brader.Banyak baca info dekat @ppim.offical. Ada ubat yang lebih baik yang dah terbukti kat negara luar. Cuba banyak baca jangan duk himpun orang ajak mengumpat. Tak mati dek keji, tak hidup dek puji.Kalau tak keji tak normal pula ya” komen Rita

Menjengah di ruangan komen hantaran terbaharu Rita di laman Instagram, rata-rata warganet mengecam pendapat pelakon Kerana Korona ini termasuklah ingin memboikotnya.

Terdahulu, Rita  meluahkan rasa geram dan kecewa terhadap seorang jirannya dipercayai seorang selebriti yang mendakwa dirinya dan seorang lagi rakan, Lufya Omar merupakan antara golongan anti vaksin kerana menyebarkan fakta yang tidak tepat kononnya dengan merebus bunga cengkih mampu mengelakkan diri daripada dijangkiti Virus COVID-19.


“Pakai Otak Sebelum Bercakap!” – Michael Ang Bidas Pendapat Pelakon Wanita Tidak Setuju Warga Emas Dipaksa Ambil Vaksin

Pelakon, pengacara dan pengarah terkenal, Michael Ang membidas pendapat seorang pelakon popular yang mempersoalkan mengapa warga emas perlu diberi suntikan vaksin COVID-19 berikutan hanya akan menyukarkan lagi keadaan.

Berang dengan pendapat tersebut, Michael menerusi sebuah hantaran di laman Instagram nya memberi contoh situasi keluarga nya yang memaksa ibu mereka untuk menerima vaksin. Tegas pengarah Angkara Cinta ini, dia dan adik-beradiknya memaksa ibu mereka berbuat demikian adalah kerana ingin melindunginya daripada jangkitan wabak yang telah meragut jutaan nyawa di dunia.

“My mom is 93 and ya kita adik-beradik paksa dia ambil vaccine!”
“Kepada artis yang tanya kenapa kita nak paksa orang tua kita pergi ambil vaccine ini sebab we love her!”
“Kita akan buat apa sahaja untuk melindungi orang yang kita sayang. Faham ke tak oh artis bijaksana” tulis Michael

Jelas Michael lagi, dia tidak kisah sekiranya seseorang itu ingin menerima vaksin mahupun sebaliknya namun dia kecewa apabila pelakon tersebut mempertikaikan tindakan orang ramai untuk melindungi ibu bapa mereka dengan menerima vaksin.

“Kau tak nak vaccine atau tak nak vaccine kan orang tua itu hak you. Tapi apa hak you nak question(mempersoalkan) kita yang nak lindungi orang yang kita sayang! Pakai otak sebelum bercakap! Phuiii!” tegas Michael

A post shared by Michael Ang (@michaelang38)

Menjengah ke ruangan komen, selain pengikut Michael kenyataanya itu turut dipersetujui oleh pelakon dan penyanyi popular Ayda Jebat yang tidak menyangka bahawa pelakon tersebut mengeluarkan pendapat sedemikian.

“Vaksin orang tua bukan untuk bawak orang tua pergi luar negara. Adui adui adui…tol damansara pun tak tentu lagi ni. Fikir jauh sikit, simpan lembab dalam tin biskut” komen Ayda

Terdahulu, Murai.my melaporkan seorang pelakon wanita teruk dikecam di media sosial gara-gara pendapatnya mengenai warga emas tidak patut dipaksa menerima suntikan vaksin COVID-19 telah mencetuskan rasa kecewa serta amarah warganet.


“Bukannya Aku Minta Dadah!” Ifa Raziah Jelas Sebab Ingin Vaksin ‘Pfizer’

Sejak kebelakangan ini isu vaksin melibatkan golongan selebriti hangat diperkatakan di media sosial. Selepas pelakon Rita Rudaini dikecam kerana berpendapat mengenai warga emas tidak patut dipaksa menerima suntikan vaksin COVID-19, penyanyi dan pelakon, Datuk Ifa Raziah turut menerima nasib yang sama.

A post shared by MISS DIVA IFA RAZIAH (@ifa_raziah)

Menerusi video yang tular, Ifa atau nama sebenarnya Saripah Raziah binti Mustapha, 46 dilihat terpaksa membatalkan janji temu vaksinasinya di saat akhir kerana tidak mendapatkan vaksin jenis Pfizer. Berikutan itu, Ifa dikecam oleh rata-rata netizen yang menyifatkannya sebagai ‘demand’ tatkala masih ramai orang yang sukar mendapatkan tarikh janji temu vaksinasi.

“Miss Diva terpaksa batalkan vaksin hari ini (semalam) kerana tidak dapat suntikan Pfizer di MITEC. Bukannya mengada-ngada tak mahu ambil vaksin,” tulisnya di laman Tiktok

Bagaimanapun, jelas penyanyi dengan ‘tagline’ “Diva Puk Puk Puk” ini menerusi sebuah hantaran lain di Instagram, dia menjelaskan bukan sengaja mahu berbuat demikian, namun kerana penyakit yang dihidapinya hanya vaksin jenis Pfizer sahaja dirasakan sesuai.

“Itu hak kita nak ambil atau tak walaupun sudah disediakan oleh kerajaan Malaysia dalam aplikasi MySejahtera.

“Cuma, setahu saya kalau di MITEC, mereka akan dibekalkan dengan vaksin jenis Pfizer. Tapi bila saya sampai, lain pula jadinya. Nak Pfizer tapi diberi Sinovac,” kata Ifa sebelum hantaran tersebut dipadam tidak lama kemudian

Meninjau pada ruangan komen, segelintir netizen berpendapat dan memberi contoh bahawa vaksin jenis lain juga selamat untuk diterima memandangkan ada ibu bapa mereka yang terdiri daripada warga emas menerima suntikan berkenaan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Disuruh Netizen Untuk Memakai Mekap, Ini Respon “Win” Aktres Itaewon Class, Lee Joo Young

Aktres drama Korea Itaewon Class, Lee Joo Young membidas komen jahat netizen menerusi Instagram beliau.

Menerusi posting di Instagram, aktres ini telah memuatnaik foto selfie dirinya serta kapsyen “first selfie in a while”. Walaubagaimanapun, terdapat netizen yang memberikan komen mengenai rupanya yang barefaced.

“Anda patut memakai sedikit mekap.”-Netizen

Aktres ini kemudian membalas komen netizen tersebut bahawa beliau kebiasaannya tidak memakai mekap.

“Kenapa? Saya biasanya tidak memakai mekap. Sekiranya anda sangat menyukai mekap, anda harus memakainya…Jika anda tidak mahu melihat wajah saya, anda tidak perlu datang ke akaun saya.”- Lee Joo Young

A post shared by 이주영 (@i_icaruswalks)

Aktres ini dipuji netizen Korea yang menyukai komennya terhadap komen jahat netizen itu.

“Sama ada dia memakai mekap atau tidak, itu pilihannya. Dia tetap cantik walaupun bareface, itu sangat biadab.”-Netizen

“Apa masalahnya sama ada seseorang memakai mekap atau tidak.”-Netizen

“Responnya sangat menyegarkan. Dia sangat baik dengan kata-katanya. Ianya sangat menyegarkan.”-Netizen

Lee Joo Young sebelum ini pernah membintangi siri hit besar, Itaewon Class, yang mana beliau memegang watak sebagai transgender pertama dalam drama Korea Utama. Beliau menjadi tumpuan kerana kebolehan lakonannya yang luar biasa. Setelah tamatnya Itaewon Class, Lee Joo Young ditawarkan watak utawa dalam siri OCN 2021, Times.